लाइव क्रिकेट स्कोर, आईपीएल 2019 सनराइजर्स हैदराबाद बनाम राजस्थान रॉयल्स SRH vs RR लाइव क्रिकेट मैच स्कोर अपडेट्स - Cricket Hindi News, India TV\nआईपीएल 2019 SRH vs RR Highlighst: सैमसन का शतक बेकार, हैदराबाद ने राजस्थान को5विकेट से हराया\nआईपीएल 2019 SRH vs RR Highlighst: संजू सैमसन (102*) के शतक पर भारी डेविड वॉर्नर (69) और जॉनी बेयरेस्टो (45) की पारी, हैदराबाद ने राजस्थान को5विकेट से हराया\nआईपीएल 2019: Match 8 क्रिकेट न्यूज Sunrisers Hyderabad vs Rajasthan Royals आईपीएल 2019 मैच 8 लाइव क्रिकेट स्कोर, ऑनलाइन: संजू सैमसन (नाबाद 102) के शानदार शतक और कप्तान अजिंक्य रहाणे (70) के अर्धशतक के दम पर राजस्थान रॉयल्स ने सनराइजर्स हैदराबाद के खिलाफ दो विकेट पर 198 रन का मजबूत स्कोर बना लिया।\nUpdated on: March 29, 2019 23:57 IST\nImage Source : IPL आईपीएल 2019 SRH vs RR Highlighst: संजू सैमसन (102*) के शतक पर भारी डेविड वॉर्नर (69) और जॉनी बेयरेस्टो (45) की पारी, हैदराबाद ने राजस्थान को5विकेट से हराया\nडेविड वार्नर (69), जॉनी बेयरस्टो (45) और विजय शंकर (35) की उपयोगी पारियों के सहारे सनराइजर्स हैदराबाद ने संजू सैमसन (नाबाद 102) के शतक पर पानी फेरते हुए इंडियन प्रीमियर लीग (आईपीएल) के 12वें संस्करण के आठवें मैच में शुक्रवार को राजस्थान रॉयल्स को पांच विकेट से हरा दिया। हैदराबाद की दो मैचों में यह पहली जीत है जबकि राजस्थान को लगातार दूसरी हार का सामना करना पड़ा है। राजस्थान ने यहां राजीव गांधी इंटरनेशनल स्टेडियम में टॉस जीतकर पहले बल्लेबाजी करते हुए दो विकेट पर 198 रन का विशाल स्कोर बनाया, जिसे हैदराबाद ने 19 ओवर में पांच विकेट खोकर हासिल कर लिया।\nलाइव क्रिकेट स्कोर, आईपीएल 2019 सनराइजर्स हैदराबाद बनाम राजस्थान रॉयल्स SRH vs RR लाइव स्कोर अपडेट्स\n1:40 PM संजू सैमसन (102*) के शतक पर भारी डेविड वॉर्नर (69) और जॉनी बेयरेस्टो (45) की पारी, हैदराबाद ने राजस्थान को5विकेट से हराया। 199 रनों के लक्ष्य को हैदराबाद ने 19 ओवर में हासिल कर लिया।\n11:30 PM हैदराबाद को 12 गेंदों में मात्र 12 रन चाहिए। क्रीज पर युसुफ पठान और राशिद खान हैं।\n11:22 PM छक्का! युसुफ पठान ने जोफ्रा आर्चर की गेंद पर एक फ्लैट छक्का जड़ा।\n11:19 PM विजय शंकर के बाद मनीष पांडे बने श्रेयस गोपाल का शिकार, हैदराबाद का 5वां विकेट गिरा। लगातार दो गेंदों पर दो विकेट।\n11:14 PM विकेट!167 के स्कोर पर हैदराबाद को लगा चौथा झटका, विजय शंकर 15 गेंदों में 35 रन बनाकर आउट। श्रेयस गोपाल ने लिया विकेट। हैदराबाद को 27 गेंदों में 32 रन चाहिए। विजय शंकर अच्छी बल्लेबाजी कर रहे थे।\n11:08 PM विकेट! केन विलियमसन 14 रन बनाकर आउट, 164 के स्कोर पर हैदराबाद का तीसरा विकेट गिरा।\n11:06 PM छक्का! जयदेव उनादकट आए गेंदबाजी के लिए लेकिन 15वें ओवर की पहली ही गेंद पर छक्का जड़ दिया।\n11:03 PM छक्का! विजय शंकर ने धवल कुलकर्णी को रिमांड पर लिया हुआ है। इस ओवर से दो छक्के जड़े।\n11:00 PM छक्का! विजय शंकर ने धवल कुलकर्णी को सामने की तरफ एक कमाल का शॉट मारा।\n10:51 PM चौका! बेन स्टोक्स की शॉर्च पिट गेंद और विजय शंकर ने चार रन बटोरे\n10:49 PM चौका! केन विलियसमन की शानदार टाइमिंग और चार रन बटोरे।\n10:47 PM विकेट! 117 के स्कोर पर हैदराबाद का दूसरा विकेट गिरा, जॉनी बेयरेस्टो 28 गेंदों में 45 रन बनाकर आउट। श्रेयस गोपाल ने लिया विकेट। धवल कुलकर्णी ने इससे पहले ओवर में जॉनी का एक आसान सा कैच छोड़ा था लेकिन इस बार उन्होंने बेहद ही शानदार कैच लपका है।\n10:42 PM चौका! विकेट गिरा लेकिन अगली ही गेंद पर जॉनी बेयरेस्टो ने बेन स्टोक्स को चौका जड़ा।\n10:42 PM अब बल्लेबाजी के लिए आए हैं केन विलियमसन।\n10:41 PM विकेट! 110 के स्कोर पर हैदराबाद को लगा पहला झटका, डेविड वॉर्नर 37 गेंदों में 69 रन बनाकर आउट। बेन स्टोक्स ने लिया विकेट।\n10:39 PM चौका! जॉनी बेयरेस्टो ने डीप बैकवर्ड प्वांट पर चौका हासिल किया।\n10:37 PM छक्का! जॉनी बेयरेस्टो ने बल्ले से निकला पहला छक्का। दोनों बल्लेबाजों ने आज किसी भी गेंदबाज को नहीं बख्शा है। फिलहाल हैदराबाद का स्कोर 100 के पार हो गया है।9ओवर के बाद हैदराबाद का स्कोर 104/0\n10:32 PM चौका! छक्के के बाद एक शानदार चौका। डेविड वॉर्नर को रोकना राजस्थान के लिए मुश्किल हो रहा है।\n10:31 PM छक्का! अब गेंदबाजी के लिए आए कृष्णप्पा गौतम और पहली ही गेंद पर सामने की तरफ फ्लैट छक्का।\n10:29 PM चौका! धवल कुलकर्णी की खराब फील्डिंग। हांथ में आई गेंद छूट गई और चार रन मिले।\n10:25 PM वॉर्नर एक छोर से तो दूसरे छोर से जॉनी बेयरेस्ट ने धमाल मचाया हुआ है। जोफ्रा आर्चर के छठे ओवर में तीन चौकों सहित 15 रन बटोरे। हैदराबाद ने पॉवर प्ले में बिना कोई विकेट खोए 69 रन बना लिए हैं।\n10:23 PM डेविड वॉर्नर ने जड़ा दूसरा लगातार अर्धशतक, 26 गेंदों में जड़े 8 चौके एक छक्का। वीवी आईपीएल सीजन 12 का ये लगातार दूसरा अर्धशतक है वॉर्नर का। क्या वापसी की है वॉर्नर ने।\n10:21 PM चौका! दोनों छोर से विस्फोटक बल्लेबाजी हो रही है। वॉर्नर ने सीधे जोफ्रा आर्चर को चौका जड़ा।\n10:20 PM चौका! इस ओवर का ये चौथा चौका था। जॉनी बेयरेस्टो हालांकि लकी रहे। इस ओवर से 17 रन आए।\n10:18 PM चौका! कमाल का शॉट। स्टोक्स की धीमी गति की गेंद और इस ओवर का तीसरा चौका जड़ दिया।\n10:17 PM चौका! बैक टू बैक बाउंड्री। वॉर्नर का बल्ला आज फिर से तूफानी अंदाज में रन उगल रहा है।\n10:16 PM चौका! बेन स्टोक्स आए हैं गेंदबाजी के लिए लेकिन डेविड वॉर्नर ने पहली ही गेंद पर कड़ा प्रहार और चौका बटोरा।\n10:15 PM चौथा ओवर लेकर आए जोफ्रा आर्चर ने केवल3रन दिए।\n10:11 PM3ओवर का खेल हो गया है। वॉर्नर ने 15 गेंदों का सामना किया है और4चौके 1 छक्के की मदद से 31 रनों की तूफानी पारी खेल डाली है।\n10:05 PM लक्ष्य का पीछा करने उतरी सनराइजर्स हैदराबाद, डेविड वॉर्नर की धमाकेदार बल्लेबाजी\n09:44 PM संजू सैमसन (102*) ने जड़ा आईपीएल 2019 का पहला और अपना दूसरा शतक, राजस्थान ने हैदराबाद को दिया 199 रनों का लक्ष्य\n09:41 PM चौका! बेन स्टोक्स के बल्ले से निकला एक क्रिएटिव शॉट।\n09:40 PM संजू सैमसन ने जड़ा आईपीएल 2019 का पहला और अपना दूसरा शतक, राजस्थान का स्कोर 186/2\n09:38 PM चौका! 20वें ओवर की पहली ही गेंद पर भुवी को बेन स्टोक्स ने चौका जड़ा।\n09:37 PM शतक के करीब संजू सैमसन। संजू 53 गेंदों में 96 रन बनाकर खेल रहे हैं।\n09:32 PM छक्का! संजू सैमसन क्या पारी खेल रहे हैं। एक बेहतरीन शॉट। फुल टॉस गेंद पर छक्का जड़ा।\n09:30 PM पांचवी बाउंड्री! भुवनेश्वर कुमार के 18वें ओर से संजू ने 24 रन बटोरे। चार चौके और एक छक्का। सबसे महंगा ओवर इस पारी का।\n09:29 PM एक और चौका! भुवी के इस ओवर से चौथी बाउंड्री बटोरी संजू सैमसन ने।\n09:28 PM एक और चौका! संजू सैमसन ने भुवी को रिमांड पर लिया हुआ है। लगातार तीसरी बाउंड्री मार दी।\n09:26 PM चौका! संजू ने पहले छक्का फिर चौका बटोरा।\n09:26 PM छक्का! संजू ने भुवी को कवर्स के ऊपर से बेहतरीन छक्का जड़ा।\n09:20 PM अब बल्लेबाजी के लिए आए हैं बेन स्टोक्स।\n09:18 PM 134 के स्कोर पर राजस्थान का दूसरा विकेट गिरा, रहाणे 70 रन बनाकर आउट। शहबाज नदीम की गेंद पर बड़ा शॉट खेलना चाहते थे लेकिन टाइमिंग खराब हो गई और विकेट गंवा दिया। रहाणे ने 49 गेंदों में 70 रनों की शानदार पारी खेली।\n09:17 PM चौका! छक्के के बाद सैमसन ने एक शानदार चौका जड़ा। कीपर के सिर के ऊपर से चार रन हासिल किए।\n09:16 PM छक्का! रहाणे आज बेहतरीन पारी खेल रहे हैं। शहबाज नदीम आए गेंदबाजी के लिए लेकिन रहाणे ने एक बेहतरीन शॉट मारा।\n09:15 PM राशिद खान ने अपने4ओवर का स्पैल खत्म कर दिया है। उन्होंने केवल 24 रन दिए और एक विकेट अपने नाम किया।\n09:11 PM चौका! रहाणे का एक इनोवेटिव शॉट। राशिद खान को एक शानदार चौका जड़ा।\n09:09 PM रहाणे के बाद संजू सैमसन ने भी जड़ी फिफ्टी, राजस्थान का स्कोर 116/1, संजू ने 34 गेंदों में अर्धशतक जड़ा है।\n09:06 PM चौका! रहाणे के बल्ले से एक बेहद ही शानदार शॉट। कदमों का इस्तेमाल करते हुए चौका बटोरा।\n09:02 PM अजिंक्य रहाणे ने जड़ी तूफानी फिफ्टी, हैदराबाद का स्कोर 100 के पार, राजस्थान का स्कोर 102/1, रहाणे ने 38 गेंदों में फिफ्टी जड़ी।\n08:59 PM चौका! संजू सैमसन ने जड़ा एक धमाकेदार चौका। कवर्स के ऊपर से एक करारा शॉट। राजस्थान का स्कोर 100 के पार\n08:56 PM छक्का! अजिंक्य रहाणे ने शंकर की पहली ही गेंद पर छक्का जड़ा।\n08:56 PM अब गेंजदबाजी के लिए आए हैं विजय शंकर।\n08:54 PM चौका! अजिंक्य रहाणे के बल्ले से निकला एक बेहतरीन चौका। बैकवर्ड स्क्वायर लेग पर कौल को चौका जड़ा।\n08:50 PM चौका! संजू सैमसन ने मिड ऑफ से ऊपर से चौका बटोरा।\n08:48 PM छक्का! रहाणे ने कदमों का इस्तेमाल करते हुए बॉलर के सिर के ऊपर से छक्का जड़ा।\n08:43 PM रहाणे की धीमी बल्लेबाजी,9ओवर के बाद राजस्थान का स्कोर 62/1, रहाणे 27 गेंदों में 24 रन बनाकर खेल रहे हैं।\n08:41 PM चौका! संजू सैमसन ने राशिद को फाइन पर चौका बटोरा। रिस्की शॉट था।\n08:39 PM रहाणे एक छोर से सिंगल के लिए ज्यादा प्रयास कर रहे हैं वहीं दूसरे छोर से संजू सैमसन बाउंड्री लगाने का प्रयास कर रहे हैं।\n08:36 PM छक्का! संजू सैमसन ने एक और बेहतरीन छक्का जड़ा। डीप मिड विकेट पर कौल को छक्का जड़ा।\n08:33 PM छक्का! संजू सैमसन के बल्ले से निकला राजस्थान की पारी का पहला छक्का। मिड विकेट पर बेहतरीन शॉट जड़ा।\n08:24 PM चौका! अजिंक्य रहाणे के बल्ले से निकला पहली चौका। डीप मिड विकेट पर एक अच्छा शॉट जड़ा।\n08:19 PM अब बल्लेबाजी के लिए आए हैं संजू सैमसन। थर्डमैन पर चौका बटोरा।\n08:18 PM राशिद ने आते दी दिलाई हैदराबाद को पहली सफलता, जोस बटलर5रन बनाकर बोल्ड। 15 के स्कोर पर राजस्थान का पहला विकेट गिरा।\n08:15 PM राशिद खान लेकर आए हैं पारी का चौथा और अपना ओवर। अब मजा आएगा बटलर और राशिद के बैटल का।\n08:14 PM चौका! जोस बटलर के बल्ले से निकला पारी का पहला चौका। इसी चौके के साथ बटलर ने अपना खाता खोला।\n08:05 PM दूसरा ओवर लेकर आए हैं संदीप शर्मा।\n08:04 PM पहले ओवर में भुवी ने केवल3रन दिए।\n08:00 PM बल्लेबाजी के लिए उतरी राजस्थान रॉयल्स, जोस बटलर और अजिंक्य रहाणे क्रीज पर। हैदराबाद की तरफ से भुवनेश्वर कुमार ने शुरू की गेंदबाजी।\n07:36 PM सनराइजर्स हैदराबाद (प्लेइंग इलेवन): डेविड वार्नर, जॉनी बेयरस्टो (कीपर), केन विलियमसन (कप्तान), विजय शंकर, यूसुफ पठान, मनीष पांडे, राशिद खान, भुवनेश्वर कुमार, शाहबाज नदीम, संदीप शर्मा, सिद्दार्थ कौल।\n07:32 PM राजस्थान रॉयल्स (प्लेइंग इलेवन): अजिंक्य रहाणे (कप्तान), जोस बटलर (कीपर), संजू सैमसन, स्टीवन स्मिथ, बेन स्टोक्स, राहुल त्रिपाठी, कृष्णप्पा गौतम, जोफ्रा आर्चर, जयदेव उनादकट, श्रेयस गोपाल, धवल कुलकर्णी\n07:32 PM राजस्थान रॉयल्स की टीम में कोई बदलाव नहीं हुआ है। हैदराबाद में दो बदलाव हुए हैं। कप्तान केन विलियमसन के अलावा शहबाज नदीम को प्लेइंग इलेवन में शामिल किया गया है।\n07:24 PM पिच रिपोर्ट! सुनील गावस्कर के मुताबिक पिच पर थोड़ी हरियाली है। इसका मतलब है कि गेंद बल्ले पर अच्छे से आएगी। ओस का कोई खास प्रभाव नहीं होगा। जो टीम पहले बल्लेबाजी करेगी उसके लिए फायदा होगा। पहले बैटिंग करते हुए इस पर औसतन स्कोर 156 रन है। यहां वॉर्नर का बल्ला खूब रन उगलता है।\n07:02 PM पिच का हाल! हैदराबाद के कोच टॉम मूडी की मानें तो ये पिच बल्लेबाजी के लिए अच्छी होगी। टेम्परेचर 30 डिग्री सेल्सियस तक रहने का अनुमान है और ओस ज्यादा प्रभाव नहीं डालेगी।\n07:01 PM राजस्थान रॉयल्स टीम न्यूज: पिछले मैच में मंकड़िंग विवाद को छोड़ दें तो राजस्थान अच्छी लय में दिख रही है। टीम की प्लेइंग इलेवन में बदलाव होने की उम्मीद कम ही है। राजस्थान सेम प्लेइंग इलेवन के साथ खेल सकती है। हालांकि राजस्थान की टीम ज्यादा भरोसा अपने विस्फोटक ओपनर जॉस बटलर पर करती है। ये टीम के लिए थोड़ा परेशानी भरा हो सकता है।\n07:01 PM सनराइजर्स टीम न्यूज: हैदराबाद हैदराबाद के फैन्स के लिए अच्छी खबर ये है कि केन विलियमसन फिट हैं। उनका प्लेइंग इलेवन में शामिल होना भी तय है। हालांकि कन्फर्म टॉस के बाद होगा। अगर विलियमसन आते हैं तो फिर जॉनी बेयरस्टो को बाहर जाना होगा। बेयरेस्टो की जगह पर रिद्धिमान साहा (कीपर) डेविड वॉर्नर के साथ ओपनिंग कर सकते हैं।\n07:00 PM स्वागत है आपका लाइव क्रिकेट स्कोर में। अब से आधे घंटे बाद टॉस होगा।\nसनराइजर्स हैदराबाद भी अपने पहले मैच में केकेआर से मिली हार को भुला कर जीत के साथ टूर्नामेंट में वापसी करना चाहेगा। टूर्नामेंट में राजस्थान का सफर विवादित तरीके से शुरू हुआ। टीम के सलामी बल्लेबाज जोस बटलर आईपीएल के इतिहास में ‘मांकड़िग’ के शिकार होने वाले पहले बल्लेबाज बने जब किंग्स इलेवन पंजाब के कप्तान आर अश्विन ने यहां मैच के दौरान विवादित ढंग से उन्हें आउट किया। (यहां पढ़ें पूरा प्रीव्यू)


Narendra modi government give easy loan for green home | ग्रीन होम के लिए सस्ता कर्ज देगी मोदी सरकार - दैनिक भास्कर हिंदी\nग्रीन होम के लिए सस्ता कर्ज देगी मोदी सरकार...\nग्रीन होम के लिए सस्ता कर्ज देगी मोदी सरकार\nटीम डिजिटल, नई दिल्ली. केंद्र सरकार ने ग्रीन हाउसिंग सोसायटी डेवेलप करने और ग्रीन होम्स के लिए सस्ता लोन उपलब्ध कराने की योजना बनाई है. इसके तहत मोदी सरकार देशवासियों को सस्ते लोन और कम रजिस्ट्रेशन फीस जैसी सुविधाएं देगी. सरकार का मकसद ऐसे घरों को बढ़ावा देना है, जहां जलवायु परिवर्तन से होने वाले नुकसान कम हों. क्लाइमेट चेंज से लड़ने की दिशा में केंद्र इस तरह की रिहायशी कॉलोनियां विकसित करने की दिशा में सोच रही है.\nमीडिया रिपोर्ट्स के अनुसार ऊर्जा मंत्री पीयूष गोयल जल्द ही नए नियम जारी करेंगे. इसके लिए ऊर्जा मंत्रालय का ब्यूरो ऑफ एनर्जी एफिशियेंसी (बीईई) ऐसी योजना पर काम कर रहा है. इससे ऐसे घरों के निर्माण को प्राथमिकता मिलेगी, जो ऊर्जा की खपत कम करें और ठंडे रहें. इसके लिए रेट्रोफिटिंग टेक्नोलॉजी का सहारा लिया जाएगा.\nबता दें कि ग्रीन होम्स को बढ़ावा देने के लिए ही इससे जुड़े नियम-कायदे यानी एनर्जी कंजर्वेशन बिल्डिंग कोड फॉर रेजिडेंशल सेक्टर (ECBC-R) तैयार किया जा चुका है. ये नियम 2007 में सरकारी और कमर्शियल इमारतों से संबंधित कोड की तर्ज पर ही हैं. ऊर्जा मंत्री पीयूष गोयल सोमवार को ECBC-2017 पेश कर सकते हैं.\nक्या हैं 'ग्रीन होम्स'\nग्रीन होम्स वे घर हैं, जो पर्यावरण को ध्यान में रखकर विकसित किए जाते हैं. इनमें पर्यावरण के नजरिए से एनर्जी, जल संसाधन और बिल्डिंग मटीरियल्स का प्रभावशाली इस्तेमाल किया जाता है. योजना का मकसद भी ऐसे ही घरों को बढ़ावा देना है, जहां ऊर्जा का प्रभावशाली इस्तेमाल हो सके. यानी इनमें रोशनी या कूलिंग के लिए संसाधनों की कम डिमांड होगी. इसके तहत वर्तमान रेजिडेंशल इमारतों में भी नए उपकरणों का इस्तेमाल कर ऊर्जा के कम और प्रभावशाली इस्तेमाल को बढ़ाना है.


मार्च 29, 2018 Strategy For Options Trading लेखक दवान कौल 52558 आगंतुकों\nयह उपयोग करने में आसान ट्रेडिंग प्लेटफॉर्म है जहां केवल दो सप्ताहांत पर द्विआधारी विकल्प: मैं शनिवार और रविवार को बेचना चाहिए बटन और एक चार्ट होता है। पोस्ट ऑफिस में बचत खाता खुलवाने के लिए आपके पास तीन ऑप्शन्स हैं. तीनों तरह के खातों में आपको किसी भी तरह का मिनिमम बैलेंस बनाए रखने की शर्त नहीं रखी गई है. जानें इन खातों के बारे में सब कुछ:\nविलियम्स\_' A/D है, संचित राशि के सकारात्मक "accumulational" और नकारात्मक "वितरण" की कीमत आंदोलनों है । उदाहरण के लिए, यदि वर्तमान बंद भाव की तुलना में अधिक है पिछले एक है, W/विज्ञापन बढ़ जाती है के बीच के अंतर को वर्तमान बंद भाव और सच न्यूनतम. यदि वर्तमान बंद भाव की तुलना में कम है पिछले एक है, W/विज्ञापन से कम हो जाती है के बीच के अंतर को वर्तमान बंद भाव और सच अधिकतम. शब्द "संचय" का अर्थ है एक बाजार द्वारा नियंत्रित खरीदारों और शब्द "वितरण" का मतलब है कि विक्रेता बाजार पर नियंत्रण है । म आप मोल्डिंग डिजाइन या लकड़ी MDF ओक लकड़ी गोंद, छोटे स्थापना शिकंजा और एक शराबी का उपयोग अलमारियाँ को जोड़ सकते हैं. यह जो जो ओक कैबिनेट दरवाजे को अनुकूलित करना चाहते हैं के लिए एक विकल्प है।\nसप्ताहांत पर द्विआधारी विकल्प: मैं शनिवार और रविवार को बेचना चाहिए - बाइनरी विकल्प 2018 रुझान और पूर्वानुमान\nनई दिल्ली। डालमिया भारत समूह, अगले पांच साल तक के लिए 25 करोड़ रुपये के अनुबंध के तहत लाल किला को 'गोद लेने वाला' भारत के इतिहास में पहला कॉर्पोरेट हाउस बन गया है। डालमिया भारत समूह ने इंडिगो एयरलाइंस और जीएमआर समूह को पीछे छोड़, भारत सरकार की 'एडॉप्ट ए हेरिटेज' योजना के तहत सबसे प्रतिष्ठित अनुबंधों में से एक को हासिल करने में सफलता हासिल की। डालमिया भारत सप्ताहांत पर द्विआधारी विकल्प: मैं शनिवार और रविवार को बेचना चाहिए समूह ने अगले कुछ महीनों में लाल किले को विकसित करने का इरादा रखकर विचार करना शुरू कर दिया है। जुलाई में सुरक्षा एजेंसियों को अस्थायी रूप से लाल किला सौंपने से पहले 23 मई को काम शुरू कर देगा। हेजिंग द्वारा, प्रबंधक प्रतिकूल मुद्रा आंदोलनों से चोट पहुंचने का खतरा हटा देता है।\nभारत का पहला देश में ही विकसित – चित्रा हार्ट वॉल्व – एक टिल्टिंग डिस्क, मेकैनिकल हार्ट वाल्व प्रोसथेसिस 15 साल के अनुसंधान और विकास का नतीजा है। इस प्रौद्योगिकी की अवधारणा श्री चित्र तिरुनल इंस्टीट्यूट ऑफ मेडिकल साइंसेज एंड प्रौद्योगिकी ने बनाई थी और उसी ने इसे तैयार किया है। इसके लिए निधि कॉरपोरेशन ने उपलब्ध कराई है। रियूमेटिक हार्ड डिजीज के मरीजों के लिए यह वॉल्व डेढ़ सारी उम्मीदों से भरा है।\nमज़ा प्रिंट और क्लासिक पतलून के साथ एक उज्ज्वल स्वेटर - मैं एक दिलचस्प विकल्प हाइलाइट करना चाहते हैं। तो बोलने के लिए, विभिन्न शैलियों और प्रारूपों का मिश्रण। और क्या? यह बहुत अच्छा लग रहा है।\nआम तौर पर, एक महिला की अलमारी में बड़ी संख्या में बैग की मौजूदगी विभिन्न शैलियों के कारण होती है जिन्हें दैनिक जोड़ा जाना आवश्यक है। काम या अध्ययन के लिए एक क्लच फ़ोल्डर और लैपटॉप बैग, शाम साटन जूते के नीचे एक लघु हैंडबैग, खरीदारी के लिए वॉल्यूम बैग या समुद्र तट की यात्रा - और यह सूची का हिस्सा है! व्यापार, शाम शैलियों, आरामदायक (आरामदायक और व्यावहारिक शैली हर दिन के लिए) और स्त्री लैडिलिक - प्रत्येक शैली को उपयुक्त सहायक के रूप में ध्यान देने की आवश्यकता होती है। हम कुछ सबसे अद्यतित नवाचारों की पेशकश करते हैं, जो कि स्थायी रूप से समेकित होने का वादा करते हैं आधुनिक प्रवृत्तियों! हालांकि बाइनरी विकल्प मुख्य व्यवसाय से संबंधित नहीं हैं सम मूल्य पर - उच्च स्तर पर कंपनी की सेवाओं की गुणवत्ता। वैसे, प्रदान की गई सेवा का स्तर काफी दलालों से अधिक है, जो विशेष रूप से विकल्पों पर विशेषज्ञ हैं। अल्पारी एक अभिनव कंपनी है जो पेशकश की जाने वाली सेवाओं में कई नए उत्पादों को पेश करती है। उनकी गतिविधियों का काफी लाभ अतिरिक्त सेवाओं की इष्टतम संख्या चुनने की संभावना है। एक प्रशिक्षण कार्यक्रम सभी ग्राहकों के लिए उपलब्ध है, साथ ही सुविधाजनक इनपुट और वित्त के आउटपुट और भी बहुत कुछ। अल्पारी "वर्ष का सर्वश्रेष्ठ ब्रोकर" नामांकन में कई पुरस्कारों का मालिक है।\nअब आपको बताते हैं कि SBI YONO एप के जरिए खाता खुलवाने से आपको क्या क्या लाभ मिल सकते हैं।9. स्वतंत्र कुल आय छूट सीमा से अधिक है, लेकिन कोई कृषि आय होने के साथ कम से कम एक सदस्य होने के हिंदू अविभाजित परिवार - वित्त अधिनियम, 1973 के तहत, एक अलग दर अनुसूची स्वतंत्र के साथ कम से कम एक सदस्य होने के हिंदू अविभाजित परिवारों के मामले में निर्धारित किया गया था कुल आय रुपए से अधिक. 5,00 आय का कोई स्लैब के संबंध में इस कार्यक्रम के तहत लागू दरों व्यक्तियों के मामले में अगले उच्च स्लैब पर लागू उन के रूप में ही थे. उपरोक्त प्रावधानों के साथ लाइन में, दर अनुसूची के दौरान "एडवांस टैक्स" और कुछ मामलों में आयकर का चार्ज की गणना के प्रयोजनों के लिए विधेयक की प्रथम अनुसूची के भाग III के पैरा एक के उप पैरा द्वितीय में निर्धारित इस प्रकार के रूप में वित्तीय वर्ष 1974-75, इस प्रकार हैं: -\nसाओ पाओलो (सन्त पाल) ब्राज़ील का सब से बड़ा शहर, दक्षिणी अर्ध-गोले और अमरीकी महाद्वीप का सब से बड़ा उपयुक्त शहर और दुनिया का आबादी पक्ष से आठवां सब से बड़ा शहर है। यह सहर साओ पाओलो महानगरीय इलाक़ों का धुरी है जो अमरीका का दूसरा सब से ज़्यादा आबादी वाला महानगरी इलाक़ा है। यह साओ पाओलो राज्य, जो ब्राज़ील का सब से ज़्यादा आबादी वाला राज्य है, की राजधानी है और इसका संस्कृतिक, व्यापारिक और मनोरंजन केंद्र है। इसका अँतर्राष्ट्रीय रुतबा भी काफ़ी है। इस शहर का नाम तारसूस के संत पाल के सम्मान में रखा गया है। ।\nयदि आप एक Tayga8 बनाने के लिए और मुझे टीम में देखना चाहते हैं करने का निर्णय लिया है - लिखने whatsapp \_\_ तार \_\_ Viber ७९६४६०३९३०० चिह्नित "सर्ज, मैं एक रॉकेट चाहते हैं" आप प्रत्येक एप्लिकेशन के लिए पुश नोटिफिकेशन को अभी सप्ताहांत पर द्विआधारी विकल्प: मैं शनिवार और रविवार को बेचना चाहिए भी कॉन्फ़िगर कर सकते हैं। अगर कोई उपयोगकर्ता लगातार किसी विशेष गेम या कार्यक्रम के बारे में चिंतित है, तो उसे चाहिए:\nरिट्रेसमेंट स्तर 1.3933 (23.6%), 1.3983 (38.2%), 1.4023 (50.0%), 1.4064 (61.8%) और 1.4114 (76.4%) हैं। कानून के लेविन कॉलेज मानवीय गरिमा को आगे बढ़ाने के लिए समर्पित है, सामाजिक कल्याण और न्याय कानून के ज्ञान के माध्यम से।\nAnkorus आईसीओ 25 नवंबर से 25 दिसंबर तक चलेगा और हर किसी के लिए सप्ताहांत पर द्विआधारी विकल्प: मैं शनिवार और रविवार को बेचना चाहिए खुला है और पारदर्शी बनाने के लिए कोई पूर्व बिक्री नहीं है। स्वाभाविक रूप से शुरुआती बस मंच के साथ खुद को परिचित और दलाल कोई कीमत एक अलग रणनीति का परीक्षण करने की अनुमति देगा मदद करने के लिए एक डेमो खाता अवसरों को खोलने के लिए एक दलाल होना आवश्यक है, एक नहीं भूल जाना चाहिए कि डेमो में दलालों के कुछ आसान पैसा पैसा का प्रभाव पैदा करने के लिए ग्राहक के पक्ष बैकस्पिन है।\nमल विश्लेषण के सही समझने के लिए महत्वपूर्ण है। आपको सामान्य पैरामीटर और सर्वेक्षण एल्गोरिदम को जानने की आवश्यकता क्यों है। - रोबोट ट्रेडिंग की शुरुआत है, इस प्रकार व्यापार पैसे प्रबंधन के मामले में सुरक्षित हो जाता है इससे पहले कि समायोजित किया जा सकता है;


SRK’s Next Production to Be on Muzaffarpur Shelter Home Case? कामयाब के बाद मुजफ्फरपुर शेल्टर होम पर फिल्म बना रहे हैं शाहरुख?\nये फिल्म अप्रैल साल 2018 में बिहार मुजफ्फरपुर शेल्टर होम में लड़कियों के साथ हुए रेप पर आधारित होगी.\nUpdated: 17 Mar 2020, 05:13 PM IST\nशाहरुख खान की प्रोडक्शन कंपनी रेड चिलीज एंटरटेनमेंट में बनी फिल्म 'कामयाब' की क्रिटिक्स ने बेहद तारीफें कीं. मुंबई मिरर के मुताबिक शाहरुख अब बतौर प्रोड्यूसर मुजफ्फरपुर शेल्टर होम पर फिल्म बनाने जा रहे हैं. ये फिल्म रियल स्टोरी पर बेस्ड होगी.\nये फिल्म अप्रैल साल 2018 में बिहार मुजफ्फरपुर शेल्टर होम में लड़कियों के साथ हुए रेप पर आधारित होगी. इस फिल्म को पुलकित डायरेक्ट करने जा रहे ,हैं जो कि सुभाष चंद्र बोस और 2017 में आई मरून डायरेक्ट कर चुके हैं.\nसुत्रों के मुताबिक, पुलकित ने फिल्म की स्क्रिप्ट उसी समय काम करना शुरू कर दिया था, जब ये मामला सामने आया था. फिल्म के लिए पुलकित ने काफी रिसर्च की है और ये फिल्म जुलाई तक रिलीज होने की उम्मीद है. फिल्म की कास्ट की बात करें तो जल्द ही एक्टर्स को फाइनल किया जाएगा.\nक्या है मुजफ्फरपुर मामला?\nमुंबई स्थित टाटा इंस्टीट्यूट ऑफ सोशल साइंसेज (TISS) की ओर से अप्रैल 2018 में बिहार सरकार के समाज कल्याण विभाग को एक रिपोर्ट सौंपी गई थी, जिसमें पहली बार मुजफ्फरपुर के बालिका गृह (शेल्टर होम) में रह रही लड़कियों से कथित रेप की बात सामने आई थी. TISS की टीम ने 26 मई 2018 को उसकी रिपोर्ट बिहार सरकार और मुजफ्फरपुर जिला प्रशासन को भेजी थी. मामले के तूल पकड़ने के बाद पुलिस हरकत में आई थी.\nबालिका गृह में 34 नाबालिग लड़कियों के साथ दुष्कर्म का मामला सामने आया था. पुलिस के मुताबिक, मुजफ्फरपुर के बालिका गृह में 40 से अधिक लड़कियां थीं और मेडिकल रिपोर्ट बताती हैं कि उनमें से 34 के साथ रेप हुआ था. सीबीआई के मुताबिक जिस शेल्टर होम में बच्चियों के साथ दुष्कर्म की खबर आई, उसे ब्रजेश ठाकुर चला रहे थे.\nइस मामले में 20 आरोपियों में से ब्रजेश ठाकुर समेत 19 लोग दोषी करार दिए गया, जबकि एक आरोपी को मामले में बरी कर दिया गया था. दिल्ली की साकेत कोर्ट ने मुख्य आरोपी ब्रजेश ठाकुर समेत अन्य लोगों को उम्रकैद की सजा सुनाई गई है.\nयह भी पढ़ें: शाहरुख ने 'कामयाब' में अभिनय नहीं किया है : संजय मिश्रा\nPublished: 17 Mar 2020, 12:43 PM IST


जानिए क्यों एक बंपर मानसून भारतीय अर्थव्यवस्था के लिए बहुत जरुरी है - The Financial Express\nजानिए क्यों एक बंपर मानसून भारतीय अर्थव्यवस्था के लिए बहुत जरुरी है\nIMD का कहना है कि दक्षिणपश्चिम मानसून तमिलनाडु, दक्षिणपश्चिम, पश्चिम-मध्य, पूर्व-मध्य और बंगाल की पूर्वोत्तर खाड़ी, त्रिपुरा के अधिकांश हिस्सों, नागालैंड, मणिपुर और मिजोरम के बाकी हिस्सों में आगे बढ़ गया है और असम और अरुणाचल प्रदेश के कुछ हिस्सों में भी.\nFE OnlineJune 4, 2018 6:02 PM\n96 से 104 फीसदी तक होने वाली वर्षा को सामान्य मानसून कहा जाता है. (Reuters)\nभारत में वर्षा ऋतु का आगमन जून-जुलाई महीने से शुरू होता है जब दक्षिण-पश्चिम मानसून की हवाएं बहनी शुरु हो जाती है. हिन्दी महीनों के अनुसार यह आषाढ़ और श्रावण मास में आता है. यह मौसम अत्यंत ही महत्वपूर्ण होता है क्योंकि यह न केवल हमें गर्मी से निजात दिलाता है बल्कि हमारी अर्थव्यवस्था को दुरुस्त तरीके से चलाने में भी सहायक होता है. भारतीय मौसम विभाग (आईएमडी) ने अनुमान लगाया है कि इस वर्ष मानसून बारिश 2018 में अपने दीर्घकालिक औसत का 97 फीसदी रहेगा. 96 से 104 फीसदी तक होने वाली वर्षा को सामान्य मानसून कहा जाता है.\nIMD का कहना है कि दक्षिणपश्चिम मानसून तमिलनाडु, दक्षिणपश्चिम, पश्चिम-मध्य, पूर्व-मध्य और बंगाल की पूर्वोत्तर खाड़ी, त्रिपुरा के अधिकांश हिस्सों, नागालैंड, मणिपुर और मिजोरम के बाकी हिस्सों में आगे बढ़ गया है और असम और अरुणाचल प्रदेश के कुछ हिस्सों में भी. दक्षिणपश्चिम मानसून की मदद से भारत के 50 फीसदी से अधिक खेतों में सिंचाई करी जाती है.\nकृषि विकास के लिए मानसून का महत्व\nमानसून के समय में होने वाली बारिश देश में सालाना होने वाली बारिश का 70 फीसदी होती है. यह बारिश कुछ प्रमुख खरीफ या सोयाबीन जैसे चावल, दालें और तिलहन जैसे ग्रीष्मकालीन फसलों की पैदावार को भी प्रभावित करती है. जून में मानसून बारिश के आगमन के साथ किसान इन फसलों का रोपण शुरू कर देते हैं.\nकेंद्रीय जल संसाधन मंत्रालय का कहना है, “भारत में लगभग 1170 मिमी की औसत वर्षा होती है जो बर्फबारी सहित 4000 बीसीएम (अरब घन मीटर) की वार्षिक वर्षा के अनुरूप होती है. साल में जून से सितम्बर के महीने के दौरान देश में लगभग 75 फीसदी बारिश हो जाती है.\nभारत के कुल खाद्य उत्पादन का लगभग 50 फीसदी ग्रीष्मकालीन फसलों के रूप में आता है. अगर मानसून में देरी होती है तो खाद्य आपूर्ति में कमी आ सकती जिससे देश में महंगाई बढ़ सकती है. अगर सामान्य से कम भी मानसून देखा जाता है तो देश में सुखाड़ के आसार बढ़ जाते हैं जिसे भारत ने नरेंद्र मोदी सरकार के शासन के पहले दो वर्षों के दौरान देखा था. अनुमान के अनुसार, कृषि क्षेत्र,2ट्रिलियन डॉलर भारतीय अर्थव्यवस्था में सिर्फ 15 फीसदी हिस्सेदारी रखता है जबकि यह क्षेत्र देश की आधी आबादी को रोजगार देता है.\nअच्छे मानसून से कृषि उत्पादन बढ़ता है, उपभोक्ता वस्तुओं के साथ-साथ ग्रामीण लोगों की आय में भी बढ़ोतरी देखी जाती है. इससे एक मजबूत आर्थिक दृष्टिकोण बनता है जो बदले में इक्विटी मार्किट को बढ़ाने में भी अति अवश्य होता है, खासतौर पर ग्रामीण इलाकों में माल बेचने वाली कंपनियों की. हालांकि, खराब मानसून में एफएमसीजी उत्पादों, ट्रैक्टर, दोपहिया, ग्रामीण आवास की मांग कमजोर पड़ती है. साथ ही, यह सरकार को भोजन के आयात पर खर्च करने के साथ-साथ कृषि ऋण छूट जैसे उपाय भी करने के लिए मजबूर करता है.\nभारत में मानसून की बारिश जलाशयों और भूजल को भी भर देती है जो सिंचाई में सुधार करने में मदद करती है और जल विद्युत उत्पादन को भी बढ़ावा देती है. इसके अलावा, एक अच्छा मॉनसून सब्सिडी वाले डीजल की मांग को कम कर देता है जिसकी मदद से जमीन, तालाबों या नदियों से पानी पंप किया जाता है जो कि अर्थव्यवस्था के लिए फायदेमंद होता है.\nमुद्रास्फीति पर मानसून का प्रभाव और आरबीआई की नीति\nएक अच्छा मॉनसून बम्पर फार्म आउटपुट देता है जो खाद्य कीमतों को नियंत्रण में रखता है. ऐसा इसलिए है क्योंकि खाद्य पदार्थ देश के उपभोक्ता मूल्य सूचकांक का 50 फीसदी है, जिसकी निगरानी आरबीआई द्वारा की जाती है. सूखे के दौरान, सरकार किसानों के प्रोत्साहन के लिए सब्सिडी के माध्यम से किसानों का समर्थन करती है जिससे राजकोषीय घाटे में वृद्धि होती है. अच्छा मानसून सरकारी खर्च को भी नियमित रखता है.\nख़राब मानसून भारत की अर्थव्यवस्था और विकास पर बुरा प्रभाव द्दाल सकता है. अतीत में डेटा विश्लेषण द्वारा वर्षा और कृषि जीडीपी के बीच एक मजबूत सहसंबंध स्थापित किया गया है.


Sushant singh family lawyer Vikas Singh said letter written to CBI for formation of new forensic team सुशांत के परिवार के वकील विकास सिंह बोले- ...इसलिए CBI को लिखा पत्र - News Nation\nसुशांत के परिवार के वकील विकास सिंह बोले- ...इसलिए CBI को लिखा पत्र\nदिवंगत अभिनेता सुशांत सिंह राजपूत (Sushant Singh Rajput Case) के मौत के बाद उनके परिवार की तरफ से केस लड़ रहे वरिष्ठ वकील विकास सिंह (Vikas Singh) ने बुधवार को मीडिया से कहा कि हमने सीबीआई निदेशक को पत्र लिखकर नई फोरेंसिक टीम के गठन का आग्रह किया है.\nNews Nation Bureau | Edited By : Deepak Pandey | Updated on: 07 Oct 2020, 06:50:35 PM\nवकील विकास सिंह (Photo Credit: फाइल फोटो )\nदिवंगत अभिनेता सुशांत सिंह राजपूत (Sushant Singh Rajput Case) के मौत के बाद उनके परिवार की तरफ से केस लड़ रहे वरिष्ठ वकील विकास सिंह (Vikas Singh) ने बुधवार को मीडिया से कहा कि हमने सीबीआई निदेशक को पत्र लिखकर नई फोरेंसिक टीम के गठन का आग्रह किया है. एम्स के रवैया सवालों के घेरे में है. अभी तक हमें रिपोर्ट नहीं मिली है, लेकिन टीवी चैनल पर उसको लेकर बयान चल रहे हैं.\nवकील विकास सिंह ने कहा कि फोटोग्राफ देखकर सुधीर गुप्ता ने कहा था कि 200 प्रतिशत ये गला दबाकर हत्या की गई है. एम्स के पास सुशांत की बॉडी नहीं थी. उनका जिम्मा कोई निष्कर्ष वाली रिपोर्ट नहीं देना था. उन्हें ये तय नहीं करना था कि सुसाइड है या हत्या है, लेकिन इस रिपोर्ट में की गई टिप्पणी ख़ुद उनकी विश्वनीयता पर सवाल खड़े कर रही है.\nउन्होंने आगे कहा कि बिना पर्याप्त विसरा के कैसे नतीजे पर पहुंच गए. साइट पर जाना CBI का काम है, इनका नहीं. सीबीआई को ख़ुद इनके कंडक्ट की जांच करना चाहिए. लिहाजा, हमने सीबीआई निदेशक से नई फोरेंसिक टीम के गठन का आग्रह किया है, ताकि उसकी रिपोर्ट के आधार पर आगे ट्रायल चला सके.\nएडवोकेट विकास सिंह ने कहा कि वकील अमरेन्द्र शरण के जरिये मुझे सुधीर गुप्ता मिले थे, वो मेरे पुराने परिचित हैं. सुशांत की मौत के बाद से ही उनसे इस केस को लेकर बात होती रहती थी. हमेशा पहले उन्हें जांच, कूपर हॉस्पिटल की रिपोर्ट पर सवाल उठाए थे. सुशांत की मौत को सुसाइड करार देना सुधीर गुप्ता के क्षेत्राधिकार का विषय ही नहीं था. ये तो सीबीआई को तय करना है कि सुसाइड है या हत्या...\nउन्होंने कहा कि रिया चक्रवर्ती को आज बेल मिली है, ये NCB का केस है. सुशांत का केस इससे बड़ा है. सवाल ये है कि क्या रिया ने सुशांत को ड्रग्स दिया? क्या उनका इलाज कर रहे डॉक्टरों की जानकारी थी? ये सवाल बड़े हैं. आज NCB के जिस केस में रिया को जमानत मिली है, वो तो इस केस से बहुत छोटा है. सीबीआई निदेशक को पत्र लिखना तो शुरुआत है. आगे ज़रूरत पड़ी तो हम और कदम भी उठाएंगे, लेकिन इस मामले की तह तक ज़रूर जाएंगे.\nFirst Published : 07 Oct 2020, 06:39:43 PM\nSushant Singh Rajput Case SSR Death Case Vikas Singh CBI Rhea


सरकारी बैंकों के कर्मचारियों के लिए बड़ी खबर, बदलने वाला है वेतन का ये नियम PSU Banks May Get Right To Fix Salary As Per Performance | business - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nसरकारी बैंकों के कर्मचारियों के लिए बड़ी खबर, बदलने वाला है वेतन का ये नियम\nUpdated: July 1, 2019, 1:40 PM IST\nसरकारी बैंकों को ये अधिकार मिल सकता है कि वो अपने कर्मचारियों का वेतन, बैंक के मुनाफे और प्रदर्शन के आधार पर तय करें.\nLast Updated: July 1, 2019, 1:40 PM IST\nसरकारी बैंकों में काम करने वाले कर्मचारियों के लिए बड़ी खबर है. सरकारी बैंकों के कर्मचारियों के वेतन तय करने का अधिकार बैंकों को मिल सकता है. वहीं कर्मचारियों का वेतन तय करने के लिए बैंकों को नया फॉर्मूला मिल सकता है. सरकार बैंकों को नियमों में ढील मिल सकती है. इसके लिए बैंक यूनियन और इंडियन बैंक एसोसिएशन (IBA) के बीच नए फॉर्मूले पर चर्चा हुई है. लोकसभा चुनाव के बाद यह पहली बैठक है.\nवेतन बढ़ोतरी का नया फॉर्मूल\nसरकारी बैंकों को ये अधिकार मिल सकता है कि वो अपने कर्मचारियों का वेतन, बैंक के मुनाफे और प्रदर्शन के आधार पर तय करें. वेतन में बढ़ोतरी के मसले पर बैंक मैनेजमेंट और कर्मचारी यूनियन के बीच हुई हालिया बैठक में इस नए फॉर्मूले पर सहमति बनाने के प्रयास किये गए. वेतन बढ़ोतरी के लिए नया फार्मूला लाने की तैयारी है जिसके तहत सरकारी बैंकों को वेतन तय करने के नियमों में ढील मिल सकती है. बैंक अपनी क्षमता, मुनाफे और कर्मचारियों के प्रदर्शन के आधार पर वेतन तय कर सकेंगे. बैंक यूनियन और आईबीए के बीच नए फॉर्मूले पर चर्चा हुई है.\n#BreakingNews | सरकारी बैंकों को ये अधिकार मिल सकता है कि वो अपने कर्मचारियों का वेतन, बैंक के मुनाफे और प्रदर्शन के आधार पर तय करें ।@priyadarshi108 pic.twitter.com/z49alQ0N0j\n— CNBC-AWAAZ (@CNBC_Awaaz) July 1, 2019\nबैंक यूनियन नए प्रस्ताव पर सहमत नहीं\nबैंक यूनियन नए प्रस्ताव पर सहमत नहीं है. बजट के बाद फिर से नए फॉर्मूले पर चर्चा होगी. बैंक यूनियन ने 15 फीसदी न्यूनतम वेतन बढ़ोतरी की मांग की है. वहीं, भारी एनपीए की वजह से बैंक ज्यादा बढ़ोतरी के पक्ष में नहीं हैं. बता दें कि सरकारी बैंक कर्मचारियों के वेतन की समीक्षा हर5साल में होती है. नए वेतनमान नवंबर 2017 से लागू होने थे.\nपैसे ट्रांसफर करने पर आज से नहीं देना होगा कोई एक्स्ट्रा चार्ज, RBI ने किया नियमों में बदलाव


जंतर मंतर : October 2011\nराजनीतिक फैसलों में पारदर्शिता और मजबूती सरदार पटेल की विरासत है\nतेलंगाना के विवाद के चलते हैदराबाद एक बार फिर चर्चा में है. जब भी हैदराबाद का ज़िक्र आता है , समकालीन इतिहास का कोई भी विद्यार्थी सरदार पटेल को याद किये बिना नहीं रह सकता.३१ अक्टूबर और १५ दिसंबर के दिन सरकारी तबकों में सरदार पटेल को याद करना फैशन है . हालांकि ३१ अक्टूबर को इंदिरा गाँधी के मौत के चलते कांग्रेसी लोग उसी में व्यस्त रहते हैं लेकिन आज भी देश का समझदार वर्ग इस अवसर पर कुशल राज्य के उस महान प्रणेता और हैदराबाद के सबंधों को याद करना ज़रूरी समझता है .१५ अगस्त १९४७ को जब आज़ादी मिली तो सरदार को इस बात अनुमान हो गया था कि उनके पास बहुत वक़्त नहीं बचा है ..गृहमंत्री के रूप में उनके सिर पर समस्याओं का अम्बार लगा था .अंग्रेजों ने ऐसे ऐसे खेल रच रखे थे कि भारत के गृहमंत्री को एक मिनट की फुरसत न मिले..लेकिन सरदार पटेल की नज़र में भी लक्ष्य और उसको पूरा करने की पक्की कार्ययोजना थी और अपने सहयोगी वी पी मेनन के साथ मिल कर वे उसको पूरा कर रहे थे..\nअंग्रेजों ने आज़ादी के बाद जो देश छोड़ा था उसमें ऐसे बहुत सारे देशी राजा थे जो अपने को भारत से अलग रखना चाहते थे. इन राजाओं को अंग्रेजों का नैतिक समर्थन भी हासिल था. मुल्क का बंटवारा हो चुका था और देश , ख़ास कर पंजाब और बंगाल में बड़े पैमाने पर दंगे भड़के हुए थे .. लेकिन सरदार पटेल ने देश की एकता और अखंडता के लिए अपना सब कुछ दांव पर लगा दिया . जब १५ दिसंबर १९५० को उन्होंने अपना शरीर त्याग किया तो आने वाली नस्लों के लिए एक ऐसा देश छोड़ कर गए थे जो पूरी तरह से एक राजनीतिक यूनिट था ..दुर्भाग्य यह है कि आज के नेता अपनी अदूरदर्शिता के चलते उसी देश को फिर तरह तरह के टुकड़ों में बांटने में लगे हुए हैं . हैदराबाद के लिये एक बार फिर लड़ाई शुरू हो गयी है . तेलंगाना और बाकी आन्ध्र प्रदेश के लोग हैदराबाद के लिए दावेदारी ठोंक रहे हैं . शायद इन में से किसी को पता नहीं होगा कि कैसे सरदार पटेल ने हैदराबाद को तबाही से बचाया था.हैदराबाद को स्वतंत्र भारत का हिस्सा बनाने के लिए सरदार पटेल को बहुत सारे पापड बेलने पड़े थे अंग्रेजों ने हैदराबाद के निजाम,उस्मान अली खां , को पता नहीं क्यों भरोसा दिला दिया था कि वे उसकी मर्जी का पूरा सम्मान करेंगे और निजाम जो चाहेंगें वही होगा... किसी ज़माने में इंग्लैंड के सम्राट ने निजाम को अपना सबसे वफादार सहयोगी कह दिया था और १९४७ के आस पास जो लोग भी ब्रिटिश सत्ता के आसपास थे वे निजाम की भलाई के लिए कुछ भी करने को तैयार थे .स्वतंत्र भारत के पहले गवर्नर जनरल , लार्ड माउंटबेटन भी उसी जमात में शामिल थे . वे निजाम से खुद ही बातचीत करना चाहते थे . भारत के गृहमंत्री, सरदार पटेल ने उनको भारी छूट दे रखी थी . बस एक शर्त थी कि हैदराबाद का मसला सिर्फ और सिर्फ ,भारत का मामला है उसमें किसी बाहरी देश की दखलंदाजी बर्दाश्त नहीं की जायेगी. उनके इस बयान में इंग्लैंड और पाकिस्तान दोनों के लिए चेतावनी निहित है ... उस वक़्त का हैदराबाद का निजाम भी बहुत गुरू चीज़ था. शायद उस वक़्त की दुनिया के सबसे धनी आदमियों में से एक था लेकिन कपडे लत्ते बिलकुल अजीब तरह के पहनता था. उसने एक ब्रिटिश वकील लगा रखा था जिसकी पहुँच लन्दन से लेकर दिल्ली तक थी. . सर वाल्टर मोक्टन नाम के इस वकील ने कई महीनों तक चीज़ों को घालमेल की स्थिति में रखा . इसकी सलाह पर ही निजाम ने भारत में पूर्ण विलय की बात न करके , एक सहयोग के समझौते पर दस्तखत करने की पेशकश की थी. . लार्ड माउंटबेटन भी इस प्रस्ताव के पक्ष में थे लेकन सरदार ने साफ़ मना कर दिया था. . इस बीच निजाम पाकिस्तान में शामिल होने की कोशिश भी कर रहा था .सरदार पटेल ने साफ़ कर दिया था कि अगर निजाम इस बात की गारंटी दे कि वह पाकिस्तान में कभी नहीं मिलेगा तो उसके साथ कुछ रियायत बरती जा सकती है . निजाम के राजी होने पर एक ऐसा समझौता हुआ जिसके तहत भारत और हैदराबाद एक दूसरे की राजधानी में एजेंट जनरल नियुक्त कर सकते थे..इस समझौते को करने के लिए निजाम को अपने प्रधानमंत्री, नवाब छतारी और ब्रिटिश वकील,सर वाल्टर मोक्टन की सलाह का लाभ मिला था लेकिन उन दिनों निजाम के ऊपर एक मुकामी नौजवान का बहुत प्रभाव था.उसका नाम कासिम रिज़वी था और वह इत्तेहादुल मुसलमीन का मुखिया था. कुख्यात रजाकार, इसी संगठन के मातहत काम करते थे . कासिम रिज़वी ने तिकड़म करके नवाब छतारी की छुट्टी करवा दी और उनकी जगह पर मीर लायक अली नाम के एक व्यापारी को तैनात करवा दिया . बस इसी फैसले के बाद निजाम की मुसीबतों का सिलसिला शुरू हुआ जो बहुत बाद तक चला...मीर लायक अली हैदराबाद के थे ,मुहम्मद अली जिन्ना के कृपापात्र थे और पाकिस्तान की तरफ से संयुक्तराष्ट्र जाने वाले प्रतिनिधि मंडल के सदस्य रह चुके थे... इसके बाद हैदराबाद में रिज़वी की तूती बोलने लगी थी .निजाम के प्रतिनिधि के रूप में उसने दिल्ली की यात्रा भी की. जब उसकी मुलाक़ात सरदार पटेल से हुई तो वह बहुत ही ऊंची किस्म की डींग मार रहा था. उसने सरदार पटेल से कहा कि उसके साथी अपना मकसद हासिल करने के लिए अंत तक लड़ेंगें .सरदार पटेल ने कहा कि अगर आप आत्महत्या करना चाहते हैं तो आपको कोई कैसे रोक सकता है ...हैदराबाद वापस जाकर भी, यह रिज़वी गैर ज़िम्मेदार करतूतों में लगा रहा ..इस बीच खबर आई कि हैदराबाद के बाहर के व्यापारियों ने वहां कुछ भी सामान भेजना बंद कर दिया है. निजाम की फ़रियाद लेकर वाल्टर मोक्टन दिल्ली पंहुचे और सरदार ने इस मसले पर गौर करने की बात की लेकिन इस बीच कासिम रिज़वी का एक बयान अखबारों में छपा जिसमें उसने मुसलमानों से अपील की थी कि अगर भारत से लड़ाई हुई तो उन्हें एक हाथ में कुरान और दूसरे हाथ में तलवार लेकर जंग में जाना होगा . उसने यह भी कहा कि भारत के साढ़े चार करोड़ मुसलमान भी उसके पांचवें कालम के रूप में उसके साथ रहेंगें ..बेचारे वाल्टर मोक्टन उस वक़्त दिल्ली में थे और जब सरदार पटेल ने उनको निजाम के सबसे ख़ास चेले की इस गैर जिम्मेदाराना हरकत के बारे में बताया तो वे परेशान हो गए और वादा किया कि हैदराबाद जाकर वे निजाम को सलाह देंगें कि रिज़वी को गिरफ्तार कर लें .लेकिन ऐसा कुछ नहीं हुआ . उलटे मीर लायक अली ने कहा कि रिज़वी ने वह भाषण दिया ही नहीं था ..उसके बाद लायक अली भी दिल्ली आये जहां उनकी मुलाक़ात सरदार से भी हुई . अपनी बीमारी के बावजूद सरदार पटेल ने बातचीत की और साफ़ कह दिया कि यह रिज़वी अगर फ़ौरन काबू में न किया गया तो निजाम और हैदराबाद के लिए बहुत ही मुश्किल पेश आ सकती है . मीर लायक अली को इस तरह की साफ़ बात सुनने का अनुभव नहीं था क्योंकि जवाहर लाल नेहरु बातों को बहुत ही कूटनीतिक भाषा में कहते थे .. कुल मिलाकर माहौल ऐसा बन गया था कि बातें ही बातें होती रहती थीं और मामला उलझता जा रहा था . .. सरदार पटेल ने कहा कि अगर निजाम इस जिद पर अड़े रहते हैं कि वे भारत में शामिल नहीं होंगें तो उन्हें कम से कम लोकतांत्रिक व्यवस्था तो कायम कर ही देनी चाहिए..लेकिन हैदराबाद में इस बात को मानने के लिए कोई भी तैयार नहीं था. इसीलिए हैदराबाद को भारत के साथ मिलाना सरदार पटेल के सबसे मुश्किल कामों में एक साबित हुआ. . पता नहीं कहाँ से निजाम उस्मान अली खां को यह उम्मीद हो गयी थी कि भारत की आज़ादी के बाद , हैदराबाद को भी डोमिनियन स्टेटस मिल जाएगा. लेकिन ऐसा नहीं हुआ ..लेकिन इस उम्मीद के चलते निजाम ने थोक में गलतियाँ की .यहाँ तक कि वहां पर बाकायदा शक्तिप्रयोग किया और हैदराबाद की समस्या का हल निकाला गया. आखिर में सरदार को हैदराबाद में पुलिस एक्शन करना पड़ा जिसके बाद ही हैदराबाद पूरी तरह से भारत का हिस्सा बन सका .आज उनको गए साठ साल होने को आये लेकिन आज भी राजनीतिक फैसलों में उतनी ही दृढ़ता होनी चाहिए अगर किसी भी राजनीतिक समस्या का हल निकालना हो. ..राजनीतिक फैसलों में पारदर्शिता और मजबूती वास्तव में सरदार पटेल की विरासत है . वैसे भी आन्ध्र प्रदेश की राजनीति में बहुत सारे दांव पेंच होते हैं..जब सरदार पटेल जैसा गृहमंत्री परेशान हो सकता है तो आज के गृहमंत्री को तो बहुत ही चौकन्ना रहना पड़ेगा वरना एक गलत फैसला भारी राजनीतिक संकट पैदा कर सकता है\nLabels: ३१ अक्टूबर, शेष नारायण सिंह, सरदार पटेल\nराग दरबारी वाले शुकुल जी की मौत हो गयी. होनी ही थी. बुज़ुर्ग थे.उनकी मौत के बाद अपनी भी छाती में शूल चुभ रहा है .लगता है जैसे अपने ही सगे काका मर गए हों . दरअसल श्रीलाल शुक्ल के राग दरबारी ने ज़िंदगी में कहीं बहुत अंदर तक जाकर अपने को संबल दिया था. हालांकि किसी परीक्षा में हम कभी फेल नहीं हुए लेकिन ज़िंदगी के ज़्यादातर इम्तिहानों में अपने रिज़ल्ट वही रहे. हर बार फेल होना. अभी दयानंद पाण्डेय को पढ़ा, उन्होंने भी लिखा है कि वे भी कभी कभी अपने आपको को रंगनाथ समझते थे. मैं भी ऐसा ही समझता था. लेकिन यह अनुभव बहुत दिन तक नहीं रहा. सच्ची बात यह है कि अपनी ज़िंदगी में शुरू में ऐसे अवसर बार बार आये जब मैंने अपने आप को लंगड़ समझा था . हर गलत काम के खिलाफ अपने आपको खड़ा पाया था लेकिन दसवीं पास करने के बाद मेरे अंदर का लंगड़ कहीं मर गया, दुबारा उसने कभी भी चूँ चपड़ नहीं की. लंगड़ की मौत के बाद मैं कुछ दिन तक सनीचर हो गया था ,जब मामूली ज़रूरतों के लिए भी घर से मदद मिलनी बंद हो गयी थी, दूसरों का मुंह ताकता था लेकिन आदमी की फितरत का क्या कहना .जैसे ही डिग्री कालेज में मास्टरी मिली ,मेरे अंदर खन्ना मासटर की आत्मा प्रवेश कर गयी, बिना किसी सपोर्ट के मैं बागी बन गया. नौकरी हाथ से गयी. अजीब बेवक़ूफ़ था मैं . हर नौकरी के बाद इस खन्ना मास्टर का अभिनय करता रहा और बहुत सारी नौकरियाँ छूटती रहीं. लेकिन इस रंगनाथ से कभी पिंड न छूटा. यह हर बेतुका मौके पर आता रहा और मुझे समझौते करने से रोकता रहा . आज साठ साल की उम्र पार करके लगता है कि वास्तव में मैं कुछ भी नहीं था. मैं रामाधीन भीखमखेडवी ही था और वही हूँ , जो करने चला था , कुछ नहीं कर सका लेकिन मुझे किसी तरह की ग्लानि नहीं है क्योंकि मैंने राग दरबारी को पढ़ा है और उसेक रचयिता को छूकर देखा भी है . आज वह साहित्यकार तो नहीं है लेकिन उसने मुसीबतों को हँसकर उड़ा देने का जो संबल राग दरबारी के ज़रिये दिया था वह मेरे पास है , आने वाली पीढ़ियों के पास भी रहेगा . और हर उस रामाधीन भीखमखेडवी को ताक़त देता रहेगा जो कालेज खोलने का मंसूबा बनाएगा और आटे की चक्की खोलकर अपनी रोटी कमाएगा .\nLabels: .शेष नारायण सिंह, राग दरबारी, रामाधीन भीखमखेडवी, श्रीलाल शुक्ल\nजब भी कोई अमरीकी या ब्रिटिश अभिनेता या निदेशक भारत में बन रही किसी फिल्म पर काम करता है , वह बड़ी खबर बनती है . बोलती फिल्मों के के शुरू होने के बाद यह परंपरा लगभग ख़त्म हो गयी थी लेकिन अस्सी के दशक के शुरुआती वर्षों में रिचर्ड एटनबरो ने गाँधी फिल्म बनाकर इस रिवाज़ को बहुत ही धमाकेदार तरीके से ताक़त दी. गांधी फिल्म को बहुत सारे आस्कर अवार्ड मिले थे . उसके बाद इस श्रेणी की फिल्मों में स्लमडाग मिलिनयेर का नाम लिया जा सकता है . हालीवुड की फ़िल्मी दुनिया और भारत के सबंधों में ताज़ा घटना अमरीकी अभिनेता , हार्वी काइटेल की नई फिल्म को लेकर है . ' गाँधी आफ द मंथ ' नाम की इस फिल्म की शूटिंग पूरी हो चुकी है . पोस्ट प्रोडक्शन का काम चल रहा है . फिल्म अंग्रेज़ी में है लेकिन हिन्दी में भी डब की जा रही है . इसका मतलब यह हुआ कि देश की आम जनता भी फिल्म को देख सकेगी. मुंबई के फ़िल्मी गलियारों से खबर है कि इस फिल्म को कान फिल्म फेस्टिवल में भारत की फिल्म के रूप में भेजने की तैयारी शुरू हो चुकी है . इसके पहले कान फिल्म फेस्टिवल के हवाले से आमिर खां की फ़िल्में चर्चा में आई थीं .फेस्टिवल में भेजने की तैयारी का ही इतना हडकंप नाध दिया गया था कि लगता है था कि उस दौर में मुंबई की फ़िल्मी दुनिया में और कोई खबर ही नहीं बन रही थी. लेकिन 'गाँधी ऑफ़ द मंथ ' वालों की तरफ से ऐसी कोई तैयारी नज़र नहीं आ रही है . फिल्म को प्रोड्यूस करने वाली कंपनी भी लगभग नई है . . २०१० में उनकी दो फ़िल्में आई हैं . हाँ यह कहा जा सकता है कि दोनों ही फ़िल्में, ' उड़ान 'और ' तनु वेड्स मनु ' आम आदमी तक बहुत ही शानदार तरीके से पंहुची थीं .पसंद की गयी थीं . लीक से हटकर थीं. जिस परम्परा को श्याम बेनेगल ने ३५ साल पहले शुरू किया था और जिसे रामगोपाल वर्मा ने आगे बढाया और जिसके व्याकरण को आधार मानकर आजकल अनुराग कश्यप और विशाल भारद्वाज फ़िल्में बना रहे हैं , दोनों ही उसी ढर्रे की फिल्मे थीं .इस निर्माता कम्पनी की दोनों शुरुआती फ़िल्में अच्छी मानी जाती हैं ..विषय भी लीक से हटकर था . अब पता पता चला है कि नई फिल्म में इस प्रोडक्शन हाउस ने बहुत ही ज्वलंत मुद्दा उठा दिया है . कोई अमरीकी सज्जन हैं को करीब तीस साल से भारत के किसी पिछड़े इलाके में स्कूल चला रहे हैं . उस इलाके में बहुत ही लोकप्रिय हो जाते हैं . उनके स्कूल की लोकप्रियता से गुस्सा होने के बाद उस इलाके में धर्म के नाम पर राजनीतिक धंधा करने वाले लोग बहुत गुस्सा हो जाते हैं और उनके स्कूल के खिलाफ भिड़ जाते हैं . पूरी फिल्म में इसी उठापटक को प्रस्तुत किया गया है . ज़ाहिर है कि देश के अलग अलग इलाके में यह फिल्म लोगों को किसी बड़ी घटना की याद दिलायेगी. हो सकता है कि कुछ लोगों को यह उड़ीसा के उस विदेशी मिशनरी की याद दिला दे जिसकी लोकप्रियता से परेशान होकर कुछ लोगों ने उसे जिंदा जला दिया था . अन्य इलाकों के लोगों के मान में यह फिल्म और तरह की यादें ताज़ा कर सकती है . कहानी के केंद्र में एक ईसाई है जिस पर ईसाई विरोधी मानसिकता के लोग लगातार हमले बोल रहे हैं.वह अपने स्कूल के गरीब बच्चों को सुनहरे भविष्य के लिए लगातार लड़ रहा है . महात्मा गाँधी को महान मानने वाला यह व्यक्ति नई पीढी को साबरमती के संत की बातें बताते रहना चाहता है लेकिन असहिष्णु राजनीति को यह सूट नहीं करता. एक स्कूल के हेडमास्टर की उस बुलंदी को रेखांकित करने की कोशिश करती हुई यह फिल्म निश्चित रूप से लीक से हटकर होगी, इसमें दो राय नहीं है .\n' गाँधी आफ द मंथ ' का निदेशक भी हिन्दी सिनेमा का बहुत नामी आदमी नहीं है . कम से कम हिन्दी इलाकों में आम चर्चा का विषय तो कभी नहीं रहा . फिल्म में काम करने वाले कलाकार भी तथाकथित मेनस्ट्रीम सिनेमा के बहुत बड़े नाम नहीं है . सुहासिनी मुले के अलावा बाकी भारतीय अभिनेताओं को बहुत लोग नहीं जानते होंगें .शायद ऐसा इसलिए किया गया है कि फिल्म की जो मुख्य कथा है , ग्लैमरी चकाचौंध में उस से दर्शक की नज़र न हट जाए. ऐसा लगता है कि इसी रणनीति के तहत निर्माताओं ने हालीवुड के एक बहुत बड़े अभिनेता के साथ अपने अच्छे लेकिन कम प्रसिद्ध अभिनेताओं को जोड़ दिया है . दरअसल इस फिल्म का मुद्दा इतना दिलचस्प है कि आने वाले दिनों में उस पर होने वाली चर्चा को कोई रोक नहीं सकता . ज़ाहिर है कि ऐसी हालत में ध्यान मुख्य अभिनेता पर ही जमा रहेगा .\nPosted by शेष नारायण सिंह at 7:00 AM 1 comment:\nLabels: गांधी आफ द मंथ, भारतीय फिल्म, शेष नारायण सिंह, हार्वी काइटेल, हालीवुड\nPosted by शेष नारायण सिंह at 2:42 AM 1 comment:\nवंचित तबकों की बेहतरी के लिए ज़रूरी हस्तक्षेप हैं फुटपाथ के यह स्कूल\nमुंबई के फुटपाथों पर भीख मांगने वाले बच्चों के लिए शुरू किये गए कोचिंग सेंटर अब वंचित तबकों के लोगों के सपनों को संजोने के महत्वपूर्ण केंद्र के रूप में विकसित हो रहे हैं . आशा किरण चैरिटेबल ट्रस्ट नाम के संगठन के प्रयास से मुंबई के उपनगर अंधेरी और वर्सोवा के इलाके में सडकों के फुटपाथों पर स्कूल चल रहे हैं जो हज़ारों रूपये देकर ट्यूशन करने वालों से बेहतर शिक्षा उन बच्चों को दे रहे हैं जिनके लिए ट्यूशन क्या, स्कूल जाना भी एक सपने से कम नहीं था. आशा किरण ट्रस्ट के इस अभियान को प्रो.शर्मा नाम के एक बुज़ुर्ग लीड कर रहे हैं .\nएयर फोर्स से रिटायर होकर शर्माजी ने मुंबई के चार बंगला इलाके को अपना ठिकाना बनाया. करीब १६ साल पहले की बात है उन्होंने देखा कि चार बंगला क्रासिंग के पास कुछ लोग भीख मांगने वाले बच्चों को खाना खिला रहे हैं .खिचडी घर नाम की संस्था के तत्वावधान में यह काम चल रहा था. यह रोज़ का काम था. खाना वितरण के वक़्त वहां भीख मांगने वालों की भारी संख्या हो जाती थी . चार विषयों के एम ए ,शर्माजी एयर फोर्स से आने के बाद ट्यूशन किया करते थे. खुद अविवाहित हैं इसलिए कोई जिम्मेवारी भी नहीं थी. ट्रस्ट वालों से उन्होंने कहा कि इस तरह से भिखारी को खाना देने से भीख मांगने के काम को प्रोत्साहन मिलता है . इस काम पर होने वाले खर्च का समाज के विकास में कोई रचनात्मक योगदान नहीं है.शर्माजी ने उन दानी लोगों से कहा कि मैं इन बच्चों को पढ़ाऊंगा . उन्होंने विवेकानंद की उस बात का हवाला भी दिया जहां उन्होंने कहा था कि अगर प्यासा कुएं के पास नहीं जा सकता तो ऐसे उपाय किये जाने चाहिए कि कुआं ही प्यासे के पास चला जाए. उन्होंने तर्क दिया कि शिक्षा ही समाज और राष्ट्र के विकास की मुख्य धुरी है . इसी के आस पास सारी आर्थिक और सामाजिक गतिविधियां घूमती हैं . आशा किरण चैरिटेबल ट्रस्ट के ट्रस्टियों की समझ में बात आ गयी . उन्होंने शर्माजी को हरी झंडी दे दी और पूछा कि कब से आप पढ़ाना चाहेगें. उन्होंने कहा कि मैं अभी इसी वक़्त काम शुरू करना चाहता हूँ.शुरू में वे दो बच्चों को वहां लेकर बैठे . बाकी माता पिता अपने बच्चों को शिक्षा जैसी बेकार की चीज़ में समय बर्बाद करने के लिए भेजने को तैयार नहीं थे. ट्रस्ट के अध्यक्ष अग्रवाल साहेब और अन्य साथियों ने मिलकर आस पास की झुग्गी झोपडी इलाकों में जाकर अभियान चलाया . लेकिन बच्चों की कमी रही . १९९६ में एक अन्य ट्रस्टी नंदा कोटावाला ने कहा कि जो बच्चे स्कूल आयेगें उन्हें पांच रूपया दिया जाएगा . संख्या तो बढ़ी लेकिन उस रूपये का दुरुपयोग होने लगा . बच्चे सुरती तमाखू खाने लगे. शर्माजी ने सुझाव दिया कि नक़द नहीं सभी बच्चों को २०० ग्राम दूध दिया जाए जिसे या तो वे खुद पी लेगें या अपने घर ले जायेगें . दोनों ही हालात में उस दूध का सही इस्तेमाल होगा. बहरहाल शुरुआती मुश्किलों के बाद आज यह प्रयास चल निकला है . इन सेंटरों को स्कूल के रूप में मान्यता नहीं मिली है इसलिए सभी बच्चों का आस पास के महानगरपालिका के स्कूलों में दाखिला करा दिया जाता है . जहां वे स्कूली पढाई करते हैं और महाराष्ट्र बोर्ड की परीक्षाओं में शामिल होते हैं .\nमुंबई के व्यस्त उपनगर अंधेरी की व्यस्त सडकों के फुटपाथों पर चटाई बिछाकर बैठे यह बच्चे उन वर्गों के लोगों के हैं जो आमतौर पर हिम्मत हार चुके होते हैं . सड़क पर ट्रैफिक शोर लगातार सुनायी पड़ता रहता है लेकिन इन बच्चों की पढाई चलती रहती है . वाकर के सहारे चलने वाले शर्माजी खुद भी कुछ सेंटरों पर मौजूद रहते हैं . उनके साथ एक सुषमा मेहता भी मिलीं . मुंबई के महंगे पोद्दार स्कूल में ३५ साल तक पढ़ाने के बाद वे इन बच्चों को मुफ्त में पढ़ाती हैं . एक ब्रिगेडियर साहेब की पत्नी रेखा शर्मा भी जुडी हैं जो अपना समय और ज्ञान इन बच्चों को मुफ्त में दे रही हैं. मिसेज़ मेहता और मिसेज़ शर्मा की तरह के करीब चालीस और लोग हैं जो समाज के संपन्न वर्ग के हैं लेकिन इन वंचित वर्ग के बच्चों के लिए अपना समय और प्रयास लगा रहे हैं . लेकिन सारा काम वालिटियरों के सहारे ही नहीं चलता .हर सेन्टर पर तीन घंटे पढाई होती है . इन सेन्टरों पर काम करने के लिए कुछ ऐसी लड़कियों को नौकरी पर भी रखा गया है जिनको तीन घंटे के काम के लिए उपयुक्त वेतन दिया जाता है .\nशून्य से शुरू हुआ यह प्रयास आज मुंबई की शहरी ज़िंदगी में एक सार्थक हस्तक्षेप है . शुरुआती कोशिश के बाद जब स्कूल ने कुछ गति पकड़ी तो एक सरदार जी आये और उन्होंने कहा कि जितने भी केले खरीदे जाते हों सब का भुगतान वे करेगें . ट्रस्ट ने कभी किसी सरकारी संस्था या किसी नेता से कोई मदद नहीं ली है . अपने सहयोगियों के प्रयास से ही म्हाडा का फ़्लैट खरीदा गया था जो करीब १५ साल पहले १३ लाख रूपये का मिला था. आज उसकी कीमत डेढ़ करोड़ रूपये है . सेंटर को एक बस की ज़रुरत थी तो हिन्दुस्तान टाइम्स में काम करने वाले एक पत्रकार ने बिरला औद्योगिक परिवार से साढ़े छः लाख रूपये दिलवा दिया .कुछ और लोगों के सहयोग से बस भी खरीद ली गयी. आज ट्रस्ट का एक फ़्लैट भी है जहां सारा सामान रखा जाता है .\nइन केन्द्रों से पढ़कर जाने वाले बच्चे जीवन में बेहतर ज़िंदगी जीने और अपने आस पास के माहौल को बदलने की कोशिश करते हैं . यहाँ से जाने वाली लड़कियां गरीब तो होती हैं लेकिन अपनी अगली पीढ़ियों को बेहतर ज़िंदगी देने की कोशिश करती रहती हैं .शर्माजी ने बताया कि उनके केन्द्रों से पढाई करने वाले कुछ पूर्व छात्र-छात्राएं यहाँ आते भी है और अपने स्कूल से सम्बन्ध बनाए रखने में गर्व का अनुभव करते हैं .\nPosted by शेष नारायण सिंह at 9:54 PM No comments:\nLabels: आशा किरण चैरिटेबल ट्रस्ट, शेष नारायण सिंह\nPosted by शेष नारायण सिंह at 5:18 PM 1 comment:\nजगजीत सिंह को पहली बार १९७८ में जाकिर हुसेन मार्ग के मकान नंबर ४७ के लान में देखा था. दिल्ली हाई कोर्ट के ऐन पीछे यह मकान है. उस मकान में उन दिनों विदेश मंत्रालय के संयुक्त सचिव डॉ इंदु प्रकाश सिंह रहते थे. जनता पार्टी का ज़माना था . इंदिरा गांधी १९७७ में चुनाव हार चुकी थीं . पाकिस्तानियों के लिए १९७१ की लड़ाई को भूल पाना मुश्किल था लेकिन मोरारजी देसाई के आने के बाद भारत की विदेशनीति का मुख्य नारा था कि पड़ोसियों से अच्छे सम्बन्ध बनाने की ज़रुरत है . वही कवायद चल रही थी. डॉ इंदु प्रकाश सिंह विदेश मंत्रालय में पाकिस्तान डेस्क के इंचार्ज थे .विदेश मंत्री अटल बिहारी वाजपेयी थे .अटल जी का शुमार उर्दू के बहुत बड़े शायर फैज़ अहमद फैज़ के समर्थकों में किया जाता था.अटल बिहारी वाजपेयी इमरजेंसी में जेल में बंद रह चुके थे . जेल से आने के बाद उन्होंने दिल्ली की एक सभा में बा-आवाज़े बुलंद घोषित किया था कि उन्होंने जेल में फैज़ की शायरी को पढ़ा था और उनको फैज़ का वह शेर बहुत पसंद आया था जहां फैज़ फरमाते हैं कि " कू-ए-यार से निकले तो सू-ए-दार चले " . जब अटल जी का यह भाषण मावलंकर आडिटोरियम में चल रहा था ,उस वक़्त दर्शकों में कनाडा के नागरिक अशोक सिंह भी बैठे थे. अशोक सिंह किसी भारतीय राजनयिक के बेटे थे और पूरी दुनिया में संगीत और संगीतकारों के प्रमोशन का काम करते थे. मुझे लगता है कि वहीं उन्होंने तय कर लिया था कि फैज़ को इस देश में सम्मानपूर्वक लाना है . अशोक सिंह ही फैज़ को अपने पिता जी के मित्र डॉ इंदु प्रकाश सिंह के लान के कार्यक्रममें लाये थे . वह कार्यक्रम हालांकि घर पर हुआ था लेकिन वह कार्यक्रम था सरकारी . वहां पर माहौल फैज़मय था . फैज़ ने बहुत सारी अपनी गज़लें पढ़ीं . फैज़ की शायरी को फैज़ की मौजूदगी में गाने के लिए पाकिस्तान की नामी गज़ल गायिका मुन्नी बेगम भी तशरीफ़ लाई थीं. उन्होंने फैज़ की कई गज़लें गाईं. बीच में थक गयीं और लगा कि वे कुछ मिनटों का एक ब्रेक चाहती थीं ,. इसी बीच अशोक सिंह ने कहा कि माहौल बन चुका है .उसको जारी रखना ज़रूरी है . मुन्नी बेगम थोड़ी देर आराम करेंगीं लेकिन इस बीच उन्होंने अपने बम्बई के एक साथी को फैज़ गाने के लिए प्रस्तुत कर दिया. वहां मौजूद लोगों में किसी ने जगजीत सिंह नाम के इस नौजवान को कभी गाते नहीं सुना था . लेकिन टाइम पास करने के लिए लोगों ने इस नौजवान को भी सुनने के मन बना लिया. पहली ग़ज़ल के बाद ही सब कुछ बदल चुका था.इस खूबसूरत नौजवान की पहली ग़ज़ल सुन कर ही लोग फरमाइश करने लगे. दूसरी, तीसरी और चौथी ग़ज़ल के बाद मुन्नी बेगम ने मोर्चा संभाला लेकिन उन्होंने साफ़ कहा कि जगजीत सिंह की आवाज़ में फैज़ सुनना बहुत अच्छा लगा. प्रोग्राम के आखिर में फैज़ साहब ने खुद कहा कि यह नौजवान ग़ज़ल गायकी की बुलंदियों तक जाएगा. फैज़ की बात में दम था . जगजीत सिंह ने उस दिन बहुत सारे लोगों के अलावा फैज़ और मुन्नी बेगम का नाम भी अपने शुरुआती प्रशंसकों की लिस्ट में लिख लिया था .\nउसके बाद बहुत दिन तक जगजीत सिंह को करीब से देखने का मौक़ा नहीं मिला. उनकी फिल्म प्रेमगीत ने यह सुनिश्चित कर दिया कि जगजीत सिंह एक गायक के रूप में अपनी दमदार उपस्थिति दर्ज करा चुके हैं .फ़िल्मी दुनिय अमन वे चलता सिक्का बन चुके थे. उसके बाद अर्थ आई, फिर फिल्म साथ साथ .उसके बाद तो फिल्मों का सिलसिला ही शुरू हो गया . जगजीत सिंह ने ग़ज़ल गायकी को एक मेयार दिया. जब टी वी में हमने नसीरुद्दीन शाह को गालिब के रूप में देखा तो समझ में आ गया कि करीब डेढ़ सौ साल पहले गालिब उसी हुलिया में दिल्ली में घूमते रहे होंगें लेकिन जगजीत सिंह ने गालिब की गजलों को जिस मुहब्बत के साथ गाया वह आने वाली नस्लों के लिए फख्र की बात है . जगजीत सिंह ने ग़ज़ल गायकी की मूल परम्परा को भी निभाया लेकिन बहुत सारे प्रयोग भी किये. उनके जाने के बाद ग़ज़ल के जानकारों का एक करीबी दोस्त गुज़र गया है . और ग़ज़ल को सुनने वालों का एक बहुत बड़ा हीरो चला गया है . अलविदा जगजीत , अलविदा ग़ज़ल के राजकुमार\nPosted by शेष नारायण सिंह at 5:16 PM No comments:\nLabels: जगजीत सिंह, शेष नारायण सिंह\nमुंबई,९ अक्टूबर. मुंबई पुलिस ने राजनीतिक गुंडई को काबू में करने का मन बना लिया है . मुंबई के पुलिस कमिश्नर ,अरूप पटनायक ने अपने थानेदारों को हिदायत दी है कि राजनीतिक गुंडों की पहचान करके उन्हें बदमाशी करने से हर हाल में रोकना होगा . अगर किसी थानेदार के इलाके में राजनीतिक गुंडई होती है तो दरोगा को सज़ा दी जायेगी. पुलिस की इस सख्ती से सबसे ज़्यादा लाभ उत्तर भारतीय ऑटो ड्राइवरों को होगा जो आजकल राज ठाकरे की महाराष्ट्र नवनिर्माण सेना के कार्यकर्ताओं के आतंक को झेल रहे हैं.\nPosted by शेष नारायण सिंह at 5:13 PM No comments:\nPosted by शेष नारायण सिंह at 1:28 AM 1 comment:\nशेष नारायण सिंह और विजय पाण्डेय\nआम तौर पर बसपा का गढ़ माने जाने वाले सुलतान पुर की राजनीति में डॉ मोहम्मद अयूब की पीस पार्टी ने एक नया आयाम जोड़ दिया है . इस जिले की पांच सीटों में से अब तक चार सीटें बसपा के पास हैं .इस बार भी आम तौर पर माना जा रहा था कि ज़्यादातर सीटों पर मुकाबला बसपा और सपा के बीच होगा लेकिन पीस पार्टी के राष्ट्रीय अध्यक्ष ने लम्भुआ विधान सभा सीट से अपने ठाकुर उम्मीदवार के नाम का ऐलान करके मुक़म्मल तरीके से लड़ाई को त्रिकोणीय बना दिया है .लोकसभा चुनाव २००९ में बहुत दिन बाद कांग्रेसी उम्मीदवार की जीत के बाद माना जा रहा था कि इस इलाके में कांग्रेस की भी थोड़ी बहुत मौजूदगी लेकिन ऐसा कहीं होता कहीं नहीं दिख रहा है . जहां तक बीजेपी का सवाल है, उसने राम जन्मभूमि के आन्दोलन के बाद हुए दो चुनावों में सफलता पायी थी लेकिन अब वह बहुत दूर कहीं हाशिये पर चली गयी . लेकिन ऐसा लगता है कि पीस पार्टी की नई पहल के बाद समीकरण बिलकुल बदल जायेगें.\nसुलतान पुर जिले में पिछले कई वर्षों से लोक सभा सीट बीजेपी और बी एस पी के कमज़ोर उम्मीदवारों के बीच बंटती रही है .बीजेपी ने कभी किसी बाबा को टिकट दे दिया तो कभी किसी पुलिस वाले को लेकिन जनसमर्थन का सैलाब ऐसा था कि पार्टी जीत जाती थी. जब राम जन्मभूमि वाला राजनीतिक मुद्दा कमज़ोर पड़ा तो बी एस पी के ऐसे उम्मीदवार जीतने लगे जिनका कहीं किसी ने नाम तक न सुना था. बी एस पी के पक्के वोटों की ताक़त पर ऐसे लोग जीत गए जिनका राजनीतिक मजबूती के बारे में ज्ञान लगभग शून्य था. ऐसे ही एक बी एस पी सांसद को हराने के लिए २००९ में लगभग पूरा जिला एकजुट हो गया और कांग्रेस के एक मज़बूत नेता को चुनाव जिता दिया और संजय गांधी और राजीव गाँधी युग के ताक़तवर कांग्रेस नेता , संजय सिंह एम पी बन गए.लेकिन उनकी जीत के बाद भी पार्टी को कोई मजबूती नहीं मिल सकी क्योंकि उनके आलाकमान ने उन्हें दिल्ली में कोई हैसियत नहीं दी.आज कांग्रेस की हालात खस्ता है . हालांकि पार्टी के बहुत बड़े नेता आस्कर फर्नांडीज़ के सहयोगी बी पी सिंह दिल्ली में माहौल बनाए हुए हैं कि वे जयसिंह पुर विधान सभा क्षेत्र से चुनाव जीत सकते हैं लेकिन क्षेत्र में उनकी ज़मीनी पहचान कुछ नहीं हैं . लोग उनको गंम्भीरता से नहीं ले रहे हैं .जयसिंह पुर विधान सभा क्षेत्र में एक अजीब बात देखने में आई . कांगेस के लिए टिकट की दौड़ में मुंबई के एक व्यापारी भी हैं.कहते हैं कि वे सीधे राहुल गाँधी के दरबार से टिकट पा जायेगें . इलाके के लोग उसको गंभीरता से ले रहे हैं . उसका एक भाई जिला पंचायत का सदस्य बनने में सफल रहा था . पूरे जिले में कांग्रेस के उम्मीदवारों में इनका नाम ही मुकाबले में मौजूद रह सकने लायक उम्मीद्वारों में लिया जा रहा है. हालांकि आई आई टी से बी टेक पास करने वाला एक नौजवान भी लम्भुआ से कांग्रेस के टिकट की कोशिश कर रहा है लेकिन जब कांग्रेस की ही हालत खस्ता है तो उसके उम्मीदवारों की क्या बिसात .\nजिले में चर्चा है कि बी एस पी के मौजूदा विधायक चन्द्रभद्र सिंह बीजेपी के साथ भी जा सकते हैं . आकलन यह है कि अगर वे बीजेपी में जाते हैं तो बीजेपी को मजबूती मिलेगी . लेकिन यह बात चर्चा के स्तर पर ही है . इस बात को गंभीरता से लेने वालों की भारी कमी है . सुलतान पुर शहर से बीजेपी के कुछ ऐसे उम्मीदवार सुनायी पड़ रहे हैं जो जिले में बीजेपी की मौजूदगी का माहौल बना सकते हैं . हाँ ,अगर और पार्टियों ने उलटे सीधे टिकट दे दिए तो शहर की सीट पर बीजेपी की जीत की थोड़ी बहुत संभावना बन सकती है .लेकिन अगर चन्द्रभद्र सिंह बीजेपी के साथ न गए तो पार्टी का कोई नामलेवा नहीं है .\nराष्ट्रीय स्तर की दोनों पार्टियों, बीजेपी और कांग्रेस की हालत एक जैसी ही है . जिले के जिन बड़े पत्रकारों से बातचीत हुई सब का मानना है कि लड़ाई बसपा और सपा के बीच ही है . कादीपुर सुरक्षित विधानसभा सीट पर बसपा के वर्तमान विधायक के खिलाफ कोई आरोप नहीं हैं लेकिन उनके खिलाफ सपा का जो उम्मीदवार है उसकी छवि एक बेदाग़ इंसान की है . १९७४ में वह तत्कालीन जनसंघ की टिकट पर चुनाव मैदान में उतरे थे. लेकिन कांग्रेस के उम्मीदवार जयराज गौतम ने उन्हें हरा दिया था . ३७ साल की अपनी चुनावी राजनीति में वे इस मुकाम पर हैं जहां उनके साथ लोगों की सहानुभूति है . क्षेत्र में मुसलमानों और पिछड़ी जातियों का प्रतिशत अच्छा है इसलिए वे मज़बूत माने जा रहे हैं .अगर कहीं कांग्रेसी उम्मीदवार ठीक से लड़ गया तो बसपा विधायक के लिए मुश्किल पेश आ सकती है . जिले की एक अन्य प्रतिष्ठित सीट लम्भुआ है. इस सीट पर भी सपा का उम्मीदवार मज़बूत है . हालांकि पार्टी ने वहां भी दुविधा दिखाई है . एक बार टिकट देकर बदल दिया गया है . चर्चा है कि फिर बदल दिया जाएगा . ऊपर से उसका मुकाबला राज्य के पर्यटन मंत्री , विनोद सिंह से है . लम्भुआ में आम तौर पर ठाकुर और ब्रह्मण एक दूसरे के खिलाफ रहते हैं . सपा का ब्राह्मण उम्मीदवार पहले भी विधायक रह चुका है और ब्राह्मणों में लोकप्रिय है .बसपा के विनोद सिंह का दावा है कि उनके खिलाफ कोई नहीं जीत सकता. उन्होंने बहुत काम किया है . गोमती नदी पर तीन पुल उनके सौजन्य से ही बन रहे हैं. वैसे भी वे क्षेत्र के लोगों से संपर्क में रहते हैं लेकिन उनके खिलाफ दो बातें हो सकती हैं . एक तो वे इलाके में एक ख़ास वर्ग के ठाकुरों को साथ लेकर चल रहे हैं . इसके अलावा पीस पार्टी के लम्भुआ से ताज़ा घोषित हुए उमीदवार उनकी मुसीबत बढ़ा सकते हैं . के डी सिंह नाम के यह व्यक्ति ठाकुर नौजवानों में आज से ही चर्चा में आ गए हैं .जो ठाकुर लड़के उनका गुणगान कर रहे हैं अगर वे साथ चले गए तो विनोद सिंह को फ़ौरन किसी नई रणनीति पर काम करने के लिए मजबूर होना पडेगा.कुल मिलाकर सुल्तानपुर जिले की राजनीति ऐसी है जहां बहुत कुछ बदलने वाला नहीं है.\nPosted by शेष नारायण सिंह at 6:37 PM No comments:\nLabels: पीस पार्टी, शेष नारायण सिंह, सुलतानपुर की राजनीति\nगलत आर्थिक नीतियों के कारण भारत बड़े शहरों,मलिन बस्तियों और उजड़े गाँवों का देश बन गया\n२ अक्टूबर महात्मा गाँधी का जन्मदिन तो है ही, लाल बहादुर शास्त्री का जन्मदिन भी है . इसी दिन १९५२ में भारत में कम्युनिटी डेवलपमेंट प्रोग्राम भी शुरू किया गया था. आज़ादी के बाद देश में आर्थिक और सामाजिक परिवर्तन लाने के लिए शुरू किये गए कार्यक्रमों में यह बहुत ही महत्वपूर्ण कार्यक्रम था . लेकिन यह असफल रहा ,अपने लक्ष्य हासिल नहीं कर सका.इस कार्यक्रम के असफल होने के कारणों की पडताल शायद महात्मा जी के प्रति सच्ची श्रध्हांजलि होगी क्योंकि इस कार्यक्रम को शुरू करते वक़्त लगभग हर मंच से सरकार ने यह दावा किया था कि कम्युनिटी डेवलपमेंट प्रोग्राम के ज़रिये महात्मा गान्धी के सपनों के भारत को एक वाताविकता में बदला जा सकता है.\nसामुदायिक विकास वास्तव में एक ऐसी प्रक्रिया है जिस से एक समुदाय के विकास के लिए लोग अपने आपको औपचारिक या अनौपचारिक रूप से संगठित करते हैं.यह विकास की एक सतत प्रक्रिया है.इसकी पहली शर्त ही यही थी कि अपने यहाँ स्थानीय स्तर पर उपलब्ध संसाधनों का इस्तेमाल करके समुदाय का विकास किया जाना था जहां ज़रूरी होता वहां बाहरी संसाधनों के प्रबंध का प्रावधान भी था. कम्युनिटी डेवलपमेंट की परिभाषा में ही यह लिखा है कि सामुदायिक विकास वह तरीका है जिसके ज़रिये गांव के लोग अपनी आर्थिक और सामाजिक दशा में सुधार लाने के लिए संगठित होते हैं . बाद में यही संगठन राष्ट्र के विकास में भी प्रभावी योगदान करते हैं . सामुदायिक विकास की बुनियादी धारणा ही यह है कि अगर लोगों को अपने भविष्य के बारे में निर्णय लेने के अवसर मुहैया कराये जाएँ तो वे किसी भी कार्यक्रम को सफलतापूर्वक चला सकते हैं .\nभारत में २ अक्टूबर १९५२ के दिन जब कम्युनिटी डेवलपमेंट प्रोग्राम की शुरुआत की गयी तो सोचा गया था कि इसके रास्ते ही ग्रामीण भारत का समग्र विकास किया जाएगा.इस योजना में खेती,पशुपालन,लघु सिंचाई,सहकारिता,शिक्षा,ग्रामीण उद्योग अदि शामिल था जिसमें सुधार के बाद भारत में ग्रामीण जीवन की हालात में क्रांतिकारी परिवर्तन आ सकता था.कम्युनिटी डेवलपमेंट प्रोग्राम को लागू करने के लिए बाकायदा एक अमलातंत्र बनाया गया . जिला और ब्लाक स्तर पर सरकारी अधिकारी तैनात किये गए लेकिन कार्यक्रम से वह नहीं हासिल हो सका जो तय किया गया था. इस तरह महात्मा गांधी के सपनों के भारत के निर्माण के लिए सरकारी तौर पर जो पहली कोशिश की गयी थी वह भी बेकार साबित हुई . ठीक उसी तरह जिस तरह गांधीवादी दर्शन की हर कड़ी को अन्धाधुन्ध औद्योगीकरण और पूंजी के केंद्रीकरण के सहारे तबाह किया गया . कांग्रेस ने कभी भी गांधीवाद को इस देश में राजकाज का दर्शनशास्त्र नहीं बनने दिया . ग्रामीण भारत में नगरीकरण के तरह तरह के प्रयोग हुए और आज भारत तबाह गाँवों का एक देश है .\nयह देखना दिलचस्प होगा कि इतनी बड़ी और महत्वाकांक्षी परियोजना को इस देश के हर दौर के हुक्मरानों ने कैसे बर्बाद किया .यहाँ यह ध्यान में रखना होगा कि उस योजना को तबाह करने वालों में जवाहरलाल नेहरू भी एक थे. उनके दिमाग में भी यह बात समा गयी थी कि भारत का ऐसा विकास होना चाहिये जिसके बाद भारत के गाँव भी शहर जैसे दिखने लगें . वे गाँवों में शहरों जैसी सुविधाओं को उपलब्ध कराने के चक्कर में थे .उन्होंने उसके लिए सोवियत रूस में चुने गए माडल को विकास का पैमाना बनाया और हम एक राष्ट्र के रूप में बड़े शहरों , मलिन बस्तियों और उजड़े गाँवों का देश बन गए . कम्युनिटी डेवलपमेंट प्रोग्राम को शुरू करने वालों ने सोचा था कि इस कार्यक्रम के लागू होने के बाद खेतों, घरों और सामूहिक रूप से गाँव में बदलाव आयेगा . कृषि उत्पादन और रहन सहन के सत्र में बदलाव् आयेगा . गाँव में रहने वाले पुरुष ,स्त्री और नौजवानों की सोच में बदलाव लाना भी कम्युनिटी डेवलपमेंट प्रोग्राम का एक उद्देश्य था लेकिन कहीं कुछ नहीं हुआ. सरकारी स्तर पर ग्रामीण विकास के लिए जो लोग तैनात किये गए उनके मन में सरकारी नौकरी का भाव ज्यादा था , इलाके या गांव के विकास को उन्होंने कभी प्राथमिकता नहीं दिया . ब्रिटिश ज़माने की नज़राने और रिश्वत की परम्परा को इन सरकारी कर्मचारियों ने खूब विकसित किया. पंचायत स्तर पर कोई भी ग्रामीण लीडरशिप डेवलप नहीं हो पायी. अगर विकास हुआ तो सिर्फ ऐसे लोगों का जो इन सरकारी कर्मचारियों के दलाल के रूप में काम करते रहे. इसी बुनियादी गलती के कारण ही आज जो भी स्कीमें ग्रामीण रोज़गार गारंटी योजना के अंतर्गत गाँवों में भेजी जाती हैं उनका लगभग सारा पैसा इन्हीं दलालों के रास्ते सरकारी अफसरों और नेताओं के पास पंहुच जाता है .\n२ अक्टूबर १९५२ को शुरू किया गया यह कार्यक्रम आज पूरी तरह से नाकाम साबित हो चुका है . इसके कारण बहुत से हैं . सामुदायिक विकास कार्यक्रम के नाम पर पूरे देश में नौकरशाही का एक बहुत बड़ा वर्ग तैयार हो गया है लेकिन उस नौकरशाही ने सरकारी नौकरी को ही विकास का सबसे बड़ा साधन मान लिया .शायद ऐसा इसलिए हुआ कि विकास के काम में लगे हुए लोग रिज़ल्ट दिखाने के चक्कर में ज्यादा रहने लगे. सच्चाई यह है कि ग्रामीण विकास का काम ऐसा है जिसमें नतीजे हासिल करने के लिए किया जाने वाला प्रयास ही सबसे अहम प्रक्रिया है . सरकारी बाबुओं ने उस प्रक्रिया को मार दिया .उसी प्रक्रिया के दौरान तो गाँव के स्तर पर सही अर्थों में लीडरशिप का विकास होता लेकिन सरकारी कर्मचारियों ने ग्रामीण लीडरशिप को मुखबिर या दलाल से ज्यादा रुतबा कभी नहीं हासिल करने दिया .सामुदायिक विकास के बुनियादी सिद्धांत में ही लिखा है कि समुदाय के लोग अपने विकास के लिए खुद ही प्रयास करेगें .उस काम में लगे हुए सरकारी कर्मचारियों का रोल केवल ग्रामीण विकास के लिए माहौल बनाना भर था लेकिन वास्तव में ऐसा कहीं नहीं हुआ . कम्युनिटी डेवलपमेंट प्रोग्राम के बुनियादी कार्यक्रम के लिए बनायी गयी सुविधाओं और नौकरशाही के जिम्मे अब लगभग सभी विकास कार्यक्रम लाद दिए गए गए हैं लेकिन विकास नज़र नहीं आता.सबसे ताज़ा उदाहरण महात्मा गाँधी के नाम पर शुरू किये गए मनरेगा कार्यक्रम की कहानी है . बड़े ऊंचे उद्देश्य के साथ शुरू किया गया यह कार्यक्र आज ग्राम प्रधान से लेकर कलेक्टर तक को रिश्वत की एक गिज़ा उपलब्ध कराने से ज्यादा कुछ नहीं बन पाया है . इसलिए आज महात्मा गाँधी के जन्म दिवस के अवसर पर उनके सपनों का भारत बनाने के लिए शुरू किये गए जवाहर लाल नेहरू के प्रिय कार्यक्रम की दुर्दशा का ज़िक्र कर लेना उचित जान पड़ता है\nPosted by शेष नारायण सिंह at 5:55 PM2comments:\nLabels: २ अक्टूबर, कम्युनिटी डेवलपमेंट प्रोग्राम, महात्मा गाँधी, शेष नारायण सिंह


लॉन्च से पहले Vivo S10 स्मार्टफोन के स्पेसिफिकेशन्स का खुलासा, एस10 प्रो में होगा 108MP कैमरा - NewsCheetah\nलॉन्च से पहले Vivo S10 स्मार्टफोन के स्पेसिफिकेशन्स का खुलासा, एस10 प्रो में होगा 108MP कैमरा\nVivo चीन में 15 जुलाई को अपने Vivo S10 और Vivo S10 Pro स्मार्टफोन्स लॉन्च करेगी। इन फोन्स को इसी साल लॉन्च हुए वीवो एस9 सीरीज के अपग्रेडेड वेरियंट के तौर पर पेश किया जाएगा। मॉडल नंबर V2121A वाला एक नया फोन चीन की सर्टिफिकेशन वेबसाइट TENNA के डेटाबेस में देखा गया है। खबरों के मुताबिक, यह आने वाली वीवो एस10 सीरीज का फोन है।\nटीना सर्टिफिकेशन पर लिस्ट Vivo V2121A स्मार्टफोन का डाइमेंशन 158.20 x 73.67 x 7.29 मिलीमीटर है। स्मार्टफोन में 6.44 इंच डिस्प्ले है। डिवाइस में 3970mAh की बैटरी दी गई है। फोन ऐंड्रॉयड ओएस और 5G कनेक्टिविटी के साथ आ सकता है।\nReliance Jio का यह धांसू क्रिकेट पैक देखा? कम दाम में मिल रहा 84GB डेटा व फ्री ऑफर्स\nअभी यह स्पष्ट नहीं है कि वीवो एस10 और एस10 प्रो को कब लॉन्च किया जाएगा। टीना लिस्टिंग को देखें तो आने वाले दिनों में इन फोन्स के फुल स्पेसिफिकेशन्स और तस्वीरें सामने आने की उम्मीद है। इस बीच, टिप्स्टर Digita Chat Station ने एस10 और एस10 प्रो स्मार्टफोन्स की अहम जानकारी शेयर की है।\nRealme X9 Series से जल्द उठेगा पर्दा! अहम स्पेसिफिकेशन्स का हुआ खलासा, जानें डीटेल्स\nVivo S10 स्मार्टफोन में फुलएचडी+ रेजॉलूशन के साथ 6.44 इंच ओलेड नॉच डिस्प्ले दी जाएगी। स्क्रीन का रिफ्रेश रेट 90 हर्ट्ज़ होगा। नई लीक के मुताबिक, फोन में 44 मेगापिक्सल ड्यूल-कैमरा सेटअप और रियर पर 64 मेगापिक्सल ट्रिपल कैमरा सिस्टम मिलेगा। हैंडसेट में डाइमेंसिटी 1100 चिपसेट दिया जा सकता है। फोन में 44 वाट फास्ट चार्जिंग भी मिलेगी।\nवीवो एस10 प्रो की बात करें तो इसमें एस10 से अलग कैमरा दिया जा सकता है। फोन में 64 मेगापिक्सल प्राइमरी सेंसर की जगह 108 मेगापिक्सल प्राइमरी लेंस हो सकता है। पिछली लीक से खुलासा हुआ था कि एस10 सीरीज में UFS 3.1 स्टोरेज, 12 जीबी तक रैम व4जीबी वर्चुअल रैम, एनएफसी जैसे फीचर्स मिलेंगे। फोन में ऐंड्रॉयड 11 ओएस बेस्ड OriginOS यूजर इंटरफेस हो सकता है। टिप्स्टर ने दावा किया है कि वीवो एस10 सीरीज की कीमत 3000 युआन होगी।\nPrevious articleकॉलर बम\nNext articleमहंगा है IPO: होटल कंपनियों के कुल मार्केट कैप से ज्यादा, QSR कंपनियों के करीब है जोमैटो का मार्केट कैप


Meaning of Nupur in Hindi ! नूपुर नाम का अर्थ, राशि, शुभ रंग जानिए\nनूपुर नाम का अर्थ, राशि, शुभ रंग जानिए\nMeaning of Nupur: नूपुर बहुत ही प्यारा नाम है अपनी लाड़ली का नाम नूपुर रख रहे हैं तो इस नाम से जुडी जानकारियां जैसे कि नूपुर नाम का अर्थ, उसकी राशि और शुभ अंक क्या होता है यह सब आप यहाँ जान सकते हैं।\nनूपुर नाम का अर्थ/Meaning of Nupur in Hindi\nनाम का अर्थ स्त्रियों के पैर का गहना, घुँघरू, पाज़ेब\nनूपुर नाम का अर्थ क्या होता है ?\nअपनी लाड़ली का नाम नूपुर रखने की सोच रहे हैं ? तो इस नाम का अर्थ जान लीजिये। Meaning of Nupur होता है स्त्रियों के पैर का गहना, घुँघरू, पाज़ेब\nनूपुर नाम की लड़कियों का व्यक्तित्व कैसा होता है ?\nनूपुर नाम की राशि क्या है ?\nनूपुर नाम की राशि वृश्चिक है। वृश्चिक राशि के व्यक्ति गंभीर प्रकृति वाले, प्रखर बुद्धि, आदर्शवादी, धार्मिक विचारों से संपन्न, उत्साही, दृढ निश्चय वाले परन्तु क्रोधी व चंचल स्वभाव के भी होते हैं।\nनूपुर नाम की लड़कियों के गुण क्या है ?\nनूपुर नाम की लड़कियों की कमजोरियां क्या है ?\nनूपुर नाम का शुभ अंक क्या होता है ?\nनूपुर नाम का शुभ अंक9होता है। इस अंक वाले लोगों में हर मुश्किल का सामना करने की हिम्मत होती है। मंगल के प्रभाव के कारण इस नाम की लड़कियां कभी भी हिम्मत नहीं हारती।\nनूपुर नाम का नक्षत्र क्या है ?\nनूपुर नाम के लिए शुभ रत्न कौन सा है ?